
assistent for De tolvs råd; og to nye medlemmer ble kalt til 
De syttis første råd: Eldste Hartman Rector jr. fra Fairfax 
i Virginia, og eldste Loren Charles Dunn fra Natick i Mas- 


sachusetts. 


Alvin R. Dyer 


Alvin R. Dyer har fått sin nye stilling i Det første 
presidentskap efter at han et helt liv har viet seg til 
lederskap og påtatt seg ansvarsfulle oppgaver i preste- 
dømmet. President Dyer er født den 1. januar 1903 i 
Salt Lake City, og han vokste opp i et verdig siste- 
dagers-hellig hjem sammen med tolv brødre og søstre. 
«Jeg elsket og respekterte mine foreldre meget», fortalte 
han nylig. «Min far var en del av Det gamle vesten som 
nu har bleknet og er borte. Som barn ble han stjålet fra 
et pionervogntog av velmenende indianere, som efterlot 
seg seks ponnier bundet til vognhjulet som betaling for 
ham. Men han vokste opp og ble en meget god venn og 
rådgiver for indianerne i Vesten, hvor han tilbragte sitt 
liv. Som gutt hadde han jobben med å tenne 36 gass- 
lamper hver kveld i hovedgaten i Salt Lake City. Han 
elsket hester, og da han var 16 år gammel, var han med 
og loste en buskap fra Saltsjødalen til Snake River i 
Idaho. Han ble fyrbøter på et lokomotiv da han var 18 år 
gammel og lokomotivfører da han var 20, og dette ble 
hans yrke». 

President Dyer gikk på skoler i Salt Lake City og 
utmerket seg spesielt i sport. Derefter reiste han på 
misjon i øststatene, hvor han ble soneleder og deltok 
i det historiske skuespill på Cumorah-høyden i 1923, 
som muligens er det første år dette skuespill ble frem- 
ført der. 

I 1926 giftet han seg i Salt Lake tempel med May 
Elizabeth Jackson. Sammen har de to barn: Gloria May 
(fru Ree Klein) og Brent, som er gift med forhenværende 
Carol Lynn Smith. De har nu fem barnebarn. 

I åtte år var president Dyer platearbeider. Derefter 
ledet han en avdeling for oppvarming og aircondition i 
et bygningsartikkelfirma, før han i 1949 organiserte et 
fremgangsrikt engrosfirma. 


Da han i 1954 ble kalt til å presidere over the 
Central States Mission, hadde han vært medlem av tre 
biskopsråd og to høyråd. Efter at han hadde vært mi- 
sjonspresident i fire år, ble han oppholdt som første 
assistent i UMGUFs generalbestyrelse, og den 11. okto- 
ber 1958 ble han kalt til å være assistent for De tolvs 
råd. Han var misjonspresident for Den europeiske mis- 
jon fra 1960 til 62. 

En av hans venner karakteriserer ham som «en dyna- 
misk, avbalansert og meget åndelig Guds mann.» Han 
har viet sitt liv til å bygge opp Kirken. Han er en virke- 
lig karriéremisjonær, som har den nødvendige ånd som 
skal til for å finne og bringe sjeler inn i riket, og har den 
nødvendige gave og kraft som skal til for å inspirere 
andre i denne hellige sak. 

Hans iherdige, entusiastiske og inspirerende leder- 
skap da han var president for Den europeiske misjon, og 
hans utrettelige arbeide bidro til at misjonærarbeidet 
over hele Europa fikk et voldsomt oppsving. Hans in- 
struktive rundskriv til misjonærene, hyppige konferanser, 
inspirerende taler, kloke og erfarne råd, og varme og 
oppmuntrende, personlige intervjuer med hver enkelt 
misjonær, viste forbløffende resultater. Han ga misjo- 
nærene den gripende utfordring at de skulle «vidne ved 
ånden» og inspirerte dem til å forstå at den eneste 
effektive måte man kan undervise i evangeliet på, er 
ved «overbevisningens stemme» gjennom det vidnes- 
byrd som ledes av åndens kraft. Han oppmuntret mi- 
sjonærene til å leve slik at de kunne gjøre seg fortjent til å 
bli ledsaget av ånden og til ikke å være redde for å 
bære sine vidnesbyrd. Hans parole til misjonærene var: 
«Immanuel — Gud med oss!» 

Den 5. oktober 1967 ble eldste Dyer ordinert til apostel. 
I sin nye stilling vil hans dype åndelighet og sterke leder- 
skap bli en velsignelse for hele Kirken. 


Marion D. Hanks 


Eldste Marion D. Hanks har vært medlem av De syttis 

første råd i nesten 15 år. Han ble oppholdt til denne 

stillingen i oktober 1953, og i løpet av disse 15 år har 

han utmerket seg som en stor rådgiver for ungdommen 
og som en som har dyp innsikt og stort mot, noe som har 
vist seg å komme godt med når han skulle løse en rekke 
problemer av høyst forskjellig karakter. Han er en popu- 
lær taler i offentlige forsamlinger over hele landet og vil 
fortsette å yde et strålende bidrag til Kirken i egenskap 
av redaktør for the Era of Youth (ungdomsspalten i the 
Improvement Era.) 

Eldste Hanks ble født den 13. oktober 1921 i Salt Lake 
City, og han var bare to år gammel da hans far døde. Sam- 
men med sine seks brødre og søstre ble han oppdratt av 
en mor som var enke. En barndomsvenn husker en episode 
fra eldste Hanks ungdom som gjenspeiler måten hans mor 
underviste på, og hans eget livsmønster: «Jeg kan frem- 
deles se ham gå oppover Center Street med en eske 
kolonialvarer på skulderen, som han skulle levere til noen 
som tilsynelatende trengte dem bedre enn hans egen ens- 
lige mors hårdt pressede familie.» 

I tillegg til sine sterke skuldre ble han tilsynelatende 
også efterhvert fingernem, for som ung gutt vant han the 
State Marble Championship (klinkekulekonkurranse o. a.) 
Den samme sportslige dyktighet fulgte ham mens han gikk 
på realskolen og i gymnasiet, og eldste Hanks blir selv 
idag ansett som en dyktig og effektiv håndballspiller. 

Vedkommende som instruerte i basketball mens han 
gikk på college, har sagt at han var et av de beste fresh- 
man-emner i basketball som han hadde sett på University 
of Utah. Men han avslo å motta et stipendium for å kunne 
reise på misjon i Nordstatene. Efter at han flere år tidli- 
gere var blitt diakon, satt han mangen en kveld oppe til 
over midnatt for å lese Shakespeare og Kirkens standard- 
verker. 

Under Den annen verdenskrig tjenestegjorde han om- 
bord på et antiubåtfartøy i Stillehavet, og derefter begynte 
han på University of Utah hvor han tok juridisk embedsek- 
samen. Men i stedet for å praktisere jus, tjenestegjorde 
han i Kirkens religionsundervisningsprogram helt til han ble 

kalt til De syttis første råd. Han underviser fremdeles i en 
religionsklasse, som ofte er like overfylt som et møte på 
en stavskonferanse. Han hevder at det han gleder seg 
mest over er å hjelpe og oppmuntre mennesker som sø- 
ker efter lys og sannhet. 

Eldste Hanks giftet seg med Maxine Christensen, og 
sammen har de fem barn: Susan Gay, 17 år; Nancy Marie, 
16 år; Ann Elizabeth, 14 år; Mary Linda, 11 år; og Richard 
Duff, 8 år. 

En av hans nære venner sier at: «Duff er omgitt av en 
dragende kraft». (Duff er det navn han går under blant 
sine venner.) Hans venner kan bruke hele kvelden på å 
snakke om det som går under navnet «Duff Hanks histo- 
rier» — episoder om hans velvilje, elskverdighet, humor, 
dømmekraft, årvåkne sinn og hans gode gjerninger». 

Han har utkjempet mangt et stille slag for å bringe 
fred blant arbeidere, og han har tatt mange modige stand- 
punkter for å felle en rettferdig dom over en person eller 
et problem. 

En annen av hans bekjente sier: «Han gir av seg selv 
og sine eiendeler med gavmild hånd, og uten å huske på 
det. Han kjøpte en dress til meg da jeg skulle på misjon, 
enda han trengte en selv. Jeg kommer aldri til å glemme 
ham». Den sjeldne gave han har, og som går ut på at han 
er så interessert at han gjør noe, fikk ham ganske nylig 
til å diktere mer enn 400 personlige brev til hustruer og 
foreldre til gutter som han hadde truffet mens han var i 
Vietnam i den periode han utførte en oppgave i Orient/ 
Hawaii-misjonen. Han har tatt aktivt del i mentale helse- 
spørsmål, United Fund kampanjer, speidersaken, Parent- 
Teacher Association work (arbeidet med å skape kontakt 
mellom foreldre og barn o. a.) The President's Physical 
Fitness Committee (under president Dwight D. Eisen- 
hower — den komité som skal sørge for at presidenten 
er i fysisk form o. a.), og har to ganger vært utsending til 
the Strategic War College (en krigsskole o. a.) ved Car- 
lisle Barracks, hvor hans deltagelse og bønner blir husket 
av andre delegater. Han har i sannhet vunnet respekt og 
kjærlighet hos de mange tusen mennesker som har lært 
ham personlig å kjenne, eller som har fått vite om ham. 


De to nye medlemmer i De syttis første råd går til sine 
oppgaver med høyst forskjellig bakgrunn, og kan vise til 
høyst forskjellige resultater; den ene av dem, eldste Hart- 
man Rector jr., har vært medlem av Kirken i 16 år, mens 
den andre, eldste Loren C. Dunn, er sønn av en stavs- 


president. 


Hartman Rector jr. 


Eldste Hartman Rector jr., som nu er 43 år gammel, 
har i fem år vært seniorpresident i De syttis 542. quorum 
i Potomac stav, og han analyserer programmer og bud- 
sjetter i kontoret for budsjetter og økonomiske spørs- 
mål i landbruksdepartementet i USA. Han ble født den 20. 
august 1924 i Moberly i Missouri og er sønn av Hartman 
og Vivan Fay Garvin Rector. Han vokste opp på en gård 
i nærheten av Moberly, hvor han tok eksamen på real- 
skolen og i gymnaset. Efter at han i 1947 var ferdig med 
en periode som marineflyver, giftet han seg med Con- 
stance Kirk Daniel fra Moberly og ble gårdbruker i Mis- 
souri helt til han ble innkalt til aktiv tjeneste under Korea- 
krigen. Han ble der til 1958. Det var under oppholdet i 
Korea at han traff MacDonald Johnson, en trofast siste- 
dagers-hellig soldat som fortalte ham om evange- 
liet for første gang. En tidlig vårdag, den 25. mars 1952, 
mens temperaturen lå like under frysepunktet, ble Hart- 
man Rector jr. døpt i utkanten av Tokyo i Japan. Hans 
omvendelse er et godt eksempel på alt det gode som 
gjøres, og som det snakkes lite om, av de mange tusen 
trofaste soldater blant de siste-dagers-hellige, som har 
delt evangeliets prinsipper med sine kamerater og be- 
kjente. Søster Rector ble også døpt i mars 1952. 

I løpet av sin militære karriere (han er kaptein i mari- 
nens reservestyrker) studerte eldste Rector ved colleger 
og universiteter i Kentucky, Minnesota, Georgia og Cali- 
fornia. Like efter Koreakrigen ble han tilknyttet landbruks- 
departement i USA (som field review staff officer). 

Hans gjøremål i Kirken har vært mange og har gitt ham 
stor erfaring: I fire år var han lærer i Søndagsskolen, i 
to år wardsbestyrer for GUF. Han var stavsmisjonær i 


fire år (og i denne perioden døpte han 47 mennesker); 
misjonspresident i Washington stav i et år, stavs-bestyrer 
for GUF i tre år, og er for tiden religionsseminarlærer i 
wardet og president for De syttis 542. quorum. Søster 
Rector er for tiden annen rådgiver i presidentskapet for 
Kvinnenes hjelpeforening i Potomac stav. 

Fordi de elsker Kirkens bøker, har familien Rector 
drevet the Millennial Bookstore (bokhandel o. a.) i sitt 
hjem i noen år, og har gitt overskuddet til Kirken. De har 
7 barn; Joe Kirk, 19 år, som for tiden er på misjon i Syd- 
Brasil; Kathryn Garvin, 17 år; Lora Constance, 16 år; 
Linda Marie, 14 år; Daniel Hartman, 11 år; Lila, 6 år; og 
John Marcus, 2 år. 

Når han tenker tilbake på sin omvendelse, sier eldste 
Rector: »Hvordan jeg ble interessert i evangeliet? Hele 
mitt liv har jeg lett efter sannheten. Jeg pleide å be, og 
jeg vil anta jeg har bedt den samme bønnen mange tusen 
ganger: «Kjære Gud, led meg til sannheten, vær så snill 
å vise meg sannheten! Jeg har aldri kalt den noe annet, 
og jeg kaller aldri Kirken noe annet enn sannheten. Det 
er med meg som med Will Rogers, som sa: «Alt jeg vet har 
jeg fra avisene». — Vel, jeg kan si at alt jeg vet som har 
noen verdi, er det jeg har lært efter at jeg ble medlem av 
Kirken». 

Da president McKay kalte ham til De syttis første råd, 
sa han: «Jeg vil du skal vite at Herren elsker deg, og det 
samme gjør vi». Og således gikk det til at en mann som 
ble døpt elleve måneder efter at president McKay ble 
Kirkens president, nu går sammen med president McKay 
og de andre generalautoritetene i arbeidet med å forkynne 
denne sannhet til hele menneskeheten. 


Loren C. Dunn 


Eldste Loren C. Dunn har i fire år arbeidet som første 
rådgiver i misjonspresidentskapet i Ny-England-statene, 
og er sambandsdirektør for rådet for økonomisk utvikling i 
Ny-England, med hovedkvarter i Boston. Han er født den 
12. juni 1930 og er sønn av avdøde Alex F. Dunn og Carol 
Horsfall Dunn. Hans far var stavspresident i Tooele stav 
i 20 år, og ga ut the Tooele Transcript-Bulletin. Eldste 
Dunn gikk på Brigham Young University fra 1949-1953 
(og tok journalisteksamen); mens han gikk der, spilte han 
på baseball-laget som vant the National Invitational Tour- 
nament i New York City i 1951. Laget reiste også på turné 
i Syd-Amerika. Derefter reiste han på misjon til Australia, 
hvor han ble rådgiver for misjonspresidenten. 

I de neste to år avtjente han sin verneplikt i hæren og 
tjenestegjorde i Europa. 

Efter at han kom tilbake, ble han redaktør for sin fars 
avis i 1958. I 1959 giftet han seg med Sharon Longden, 
som er datter av eldste John Longden — assistent for De 
tolvs råd — og LaRue Carr Longden. Sammen har de to 
barn: Kevin, 7 år og Kimberly, 2 år. I 1961 forlot eldste 
Dunn familiens avis og reiste østover til Boston University, 
hvor han i 1966 tok sin magistergrad i public relations. 
Han arbeidet som assisterende direktør i public relations 
for the Herald Tribune Fresh Air Fund i New York City, 
og i 1963 begynte han i sin nuværende stilling i Ny-Eng- 
land. Eldste Dunn, som nu er 37 år gammel, er leder for 
Boston Rotary Club, formann i the East District, Algonquin 
Council of Boy Scouts (guttespeidere) of America, gje- 


steforeleser ved Boston University School of Communi- 
cations og er medlem av flere yrkesforeninger innenfor 
pressen og public relations. Han har arbeidet som gruppe- 
leder blant siste-dagers-hellige soldater, vært Explorer- 
veileder, leder for GUF i misjonen i Ny-Englandstatene, 
og vært rådgiver i et wardspresidentskap for eldstenes 
quorum. Søster Dunn er for tiden presidentinne i UKGUF 
i Boston stav. 

En stor drivende kraft i eldste Dunns liv har vært hans 
far. «For meg er min far det største menneske jeg noensinne 
har kjent. Han lærte meg — mens han selv hadde det 
travelt — at det ikke nødvendigvis er hvor meget tid du 
tilbringer sammen med din familie — men hvordan du gjør 
det, som efterlater det største inntrykk. Gjennom små 
kommentarer og personlige måter å oppføre seg på, lot 
han oss forstå at han hadde stor omsorg for oss. Jeg hus- 
ker spesielt hvor stor vekt han la på familiebønn i vårt 
hjem, og den atmosfære den skapte. Da president McKay 
kalte meg til denne stillingen, utfordret han meg til å ut- 
føre kallet på en måte som ville være i overensstemmelse 
med det min far ville ha ønsket at jeg skulle gjøre, og den 
utfordringen er holdbar gjennom hele livet. Det er en me- 
get stor ære å få arbeide i en hvilken som helst stilling i 
denne Kirke, og jeg føler meg spesielt ydmyk når jeg nu 
skal bli en av generalautoritetene». 

«Lys over Norge» gratulerer alle fire med deres nye 
kall, og vi føler oss overbevist om at deres fremtidige 
tjenestegjerning vil bli til stort gavn for Kirken og for men- 
neskeheten. 


"Taler av Det første presidentskap 
ved den 138. generalkonferanse 
i april 1968." 


Nedenfor vil dere finne president David O. McKays 
tale i sin helhet, som han holdt ved åpningen av den 138. 
årlige konferanse i Kirken, som ble arrangert i Tabernaklet 


i Salt Lake City fredag den 5. april 1968 kl. 10.00. 


President McKays 
åpningstale slår 
an tonen på konferansen 


Talen ble lest av hans sønn David Lawrence McKay. 

Mine kjære brødre og søstre, mine venner i radio og 
fjernsyn: I dette øyeblikk er det bare et altoverskyggende 
ønske i mitt hjerte, og det er at Herrens ånd og den ånd 
som er tilstede ved denne konferanse, kan føles i alle 
hjem og hjerter i Kirken, såvel som i hjerter og hjem hos 
alle mennesker som befinner seg innenfor det område som 
kan nås av de kringkastingsstasjoner som sender de 
forskjellige møter verden over. 

Jeg ber om Herrens velsignelse, ikke bare på dette 
møte, men på alle møter som skal holdes på Kirkens 138. 
årlige konferanse. 

Mitt hjerte er fylt av takksigelse for våre velsignelser 
og for den store kjærlighet Gud har for sine barn. Jo eldre 
jeg blir, desto mere takknemlig og imponert blir jeg over 
de strålende sannheter og de store muligheter og an- 
ledninger Jesu Kristi evangelium gir oss. Jeg er takknem- 
lig for den lojalitet, tro og broderkjærlighet, som med- 
lemmene i denne Kirke utviser og for de bønner de frem- 
sier. Da jeg er klar over det store ansvar som hviler på 
meg idag ved å gi et budskap til Kirken på en general- 
konferanse, ber jeg oppriktig om Hans veiledning og om 
deres tro og bønner. 

Jeg ønsker alle som er tilstede i dette historiske taber- 
nakel, som ble oppført på tempelplassen av våre pionerer 
for ett hundre år siden, og alle som hører på oss, hjertelig 
velkommen; og ber om at Guds velsignelse må bli hver 
enkelt av dere til del i rikt monn. 

Den 14. april vil alle kristne feire den største av alle 
historiske begivenheter — Jesu Kristi oppstandelse. Da 
han talte om denne begivenhet, erklærte apostelen Pau- 
lus: «Men er Kristus ikke opstanden, da er vår forkyn- 
nelse intet...da finnes vi og å være falske vidner om 
Gud, fordi vi har vidnet mot Gud at han har opvakt 
Kristus.» (1. Kor. 15:14-15.) 

Den som således kan vidne om den elskede For- 
løser, har sin sjel forankret i den evige sannhet. Den 
mest direkte bekreftelse vi har fått i vår tid på at Jesus 
steg opp fra graven, fikk vi da Faderen og Sønnen viste 
seg for profeten Joseph Smith nitten hundre år efter den 


8 


begivenhet som kristendommen nu feirer i påsken. 

At menneskets ånd passerer seierrik gjennom dødens 
port og inn til det evige liv, er et av de strålende bud- 
skap som Kristus — vår Forløser — har gitt oss. For 
ham kan dette jordeliv bare sammenlignes med en 
dag, og dets avslutning med at livets sol går ned. Døden, 
som bare er en søvn, blir efterfulgt av at man på en 
strålende måte våkner opp om morgenen i en evig sfære. 
Da Martha og Maria så sin bror som lik i mørket i den 
stille grav, så Kristus ham fremdeles som et levende 
vesen. Dette faktum uttrykte han med bare to ord: «La- 
sarus sover.» (Joh. 11:11) 

Den første kristendom ble grunnlagt på den realisti- 
ske oppfatning apostlene hadde fått av oppstandelsen. 
I over fire tusen år hadde menneskene sett inn i graven 
og bare sett slutten på livet. Av alle de millioner som 
hadde steget ned i graven, hadde ikke én noensinne 
vendt tilbake. I hele jordens historie antes det ikke én 
tom grav. Ikke noe menneskehjerte trodde, og ingen 
menneskestemme forkynte at det fantes en slik grav — 
en grav som var blitt røvet av en seiersmakt som er 
sterkere enn menneskets strørste fiende — døden.» 

Derfor var det et nytt og strålende budskap som 
engelen ga til kvinnen som med engstelse og kjærlig- 
het hadde kommet frem til det gravkammer hvor Jesus 
var blitt begravet: «| søker Jesus fra Nasaret, den 
korsfestede; han er opstanden, han er ikke her.» (Mark. 
16:6) 

Hvis et mirakel er det samme som en overnaturlig 
begivenhet som benytter seg av krefter som ligger uten- 
for menneskets begrensede visdom, da er Jesu Kris- 
ti oppstandelse det mest storartede mirakel til alle tider. 
I den finnes åpenbaringen om Guds allmakt og menne- 
skets udødelighet. 

Oppstandelsen er et mirakel, men bare i den forstand 
at den ligger utenfor menneskets fatte-evne og forstå- 
else. For alle som godtar den som et faktum, er den 
bare en manifestasjon på en altomfattende livslov. Fordi 
menneskene ikke forstår loven, kaller de det for et mi- 
rakel. En dag kan mennesket bli så opplyst at denne 


enestående begivenhet kan bringes ut av mysteriets 
mørke og inn i forståelsens dagslys. 

At oppstandelsen fra graven bokstavelig talt var en 
realitet for disiplene, som kjente kristendommen inn- 
gående, er sikkert og visst. I deres sjel fantes det over- 
hodet ingen tvil. De bar vidnesbyrd om dette faktum. 
De visste, fordi deres øyne så, deres ører hørte og deres 
hender følte på den oppstandne Forløsers legeme. 

Da Jesus døde, ble apostlene plutselig tungsindige. 
Da han lå der død, døde også alle deres håp. Den in- 
tense sorg de følte, og at de åpenbart forberedte seg på 
å begrave ham for godt, viser hvor almindelig utbredt 
den frykt var at Israels forløsning hadde slått feil. 

Til tross for at Kristus gjentatte ganger hadde for- 
sikret dem om at han ville vende tilbake til dem efter 
døden, virket det ikke som om apostlene fullt ut forsto 
dette. Da han ble korsfestet, ble de redde og motløse. 
I to og et halvt år hadde de blitt holdt oppe og inspirert 
av Kristi nærvær. Men nu var han borte. De sto alene 
tilbake, og tilsynelatende var de forvirret, redde og hjel- 
peløse. Bare Johannes sto ved korset. 

Verden ville aldri ha blitt vakt av menn med en så 
vaklende, tvilende og fortvilet innstilling som den apost- 
lene viste på korsfestelsens dag. 

Hva var det som plutselig forandret disse disiplene 
til overbeviste, fryktesløse og heroiske forkynnere av 
Jesu Kristi evangelium? DET VAR ÅPENBARINGEN OM 
AT KRISTUS HADDE STÅTT OPP FRA GRAVEN. HAN 
HADDE HOLDT SITT LØFTE, OG DEN OPPGAVE HAN 
HADDE SOM MESSIAS VAR BLITT FULLFØRT. En 
eminent forfatter har sagt det slik: «Han hadde beseglet 
alle sine løfter med et absolutt ekte segl, og satt et uut- 
slettlig, guddommelig myndighetsstempel på alle sine 
læresetninger. Dødens dysterhet var blitt avløst av det 
strålende nærvær av deres oppstandne og forherligede 
Herre og Frelser.» 

På dette bevis og dette vidnesbyrd fra disse for- 
domsfrie, vantro og lite forventningsfulle vidner, som så 
den oppstandne Kristus, har troen på oppstandelsen sitt 
urokkelige fundament. 

Det finnes tre direkte bevis for at graven ikke be- 
holdt Jesus Kristus: (1) Den strålende forvandling som 
hans disiplers ånd og gjerning bar preg av; (2) den 
første Kirkes tro (på dette), slik den er nedtegnet i 
evangeliene, og som praktisk talt var almindelig antatt; 
og (3) det direkte vidnesbyrd som Paulus gir — den 
første av Det nye testamentes forfattere. 

Helt i begynnelsen av den evangelieutdeling i tide- 
nes fylde sa den fjorten år gamle Joseph Smith: 

«Jeg så to personer stående over meg i luften, hvis 
skjønnhet og herlighet overgår all beskrivelse. En av 
dem talte til meg, kalte meg ved navn og sa, idet han 
pekte på den annen: «Dette er min Elskede Sønn. Hør 
ham!» (Joseph Smith 2:17) 

Da han senere omtaler virkeligheten av dette syn, 
sier han følgende: 

«Jeg hadde sett et syn; det visste jeg, og jeg visste 
også at Gud visste det, og jeg kunne ikke fornekte det, 
heller ikke torde jeg gjøre det. Jeg visste også, at hvis 


jeg gjorde det, ville jeg fortørne Gud og komme under 
fordømmelse.» (Joseph Smith 2:25) 

Idet den bekrefter Kristi første apostlers ugjendrive- 
lige vidnesbyrd, forteller Jesu Kristi Kirke av Siste Da- 
gers Hellige om det strålende syn profeten Joseph 
Smith hadde: 

Og nu, efter de mange vidnesbyrd som er gitt om 
ham, er dette vidnesbyrd som vi gir om ham, det siste 
av dem alle: At han lever! 

For vi så ham, ja ved Guds høire hånd, og vi hørte 
røsten idet den vidnet om at han er Faderens Enbårne.» 
(L&p 76:22-23) 

I lys av slike uangripelige vidnesbyrd som dem de 
første apostler ga oss bare noen få år efter at selve 
begivenheten fant sted, og i lys av de mest strålende 
åpenbaringer om den levende Kristus i denne tidsalder, 
er det i sannhet vanskelig å forstå hvordan menneskene 
fremdeles kan forkaste ham og tvile på menneskets 
udødelighet. 

«Hvorledes skulde vi da vite veien?» (Joh. 14:5) spur- 
te Tomas da han satt sammen med de andre disiplene 
og deres herre ved bordet efter aftensmåltidet den min- 
neverdige kveld da han ble forrådt; og Kristi guddomme- 
lige svar var: «JEG ER VEIEN OG SANNHETEN OG 
LIVET.» (Joh. 14:6) Og det er det han er! Han er kilden 
til vår trøst, inspirasjonen i vårt liv og skaperen av vår 
frelse. Hvis vi vil vite hvilket forhold det er mellom oss 
og Gud, må vi gå til Jesus Kristus. Hvis vi vil vite sann- 
heten om den udødelige sjel, finner vi et eksempel på 
dette i Frelserens oppstandelse. 

Hvis vi har et ønske om å lære hva det vil si å leve 
et ideelt liv blant våre medmennesker, kan vi finne et 
fullkomment eksempel på dette i Jesu liv. Uansett hvor 
edle våre ønsker er og hvor store våre forventninger og 
våre idealer er på et hvilket som helst stadium i livet, kan vi 
se hen til Kristus og finne fullkommenhet. Når vi derfor leter 
efter et ideal for moralsk manndom, behøver vi bare å gå til 
mannen fra Nasaret, og i ham finner vi nedlagt alle de 
dyder som er nødvendige for å danne et fullkomment 
menneske. 

De dyder som i felleskap danner denne fullkomne 
karakter er: Sannhet, rettferdighet, visdom, velgjørenhet 
og selvbeherskelse. Alt han tenkte, sa og gjorde var i 
harmoni med guddommelig lov, og var derfor også sant. 
Den kanal som opprettholdt kontakten mellom ham og 
Faderen, var stadig åpen, slik at han alltid kjente sann- 
heten — sannheten som er bygget på åpenbaring. 

Den ideelle form for rettferdighet summerer han opp 
i formaningen: Gjør mot andre det du vil at andre skal 
gjøre mot deg. Hans visdom favnet så vidt og loddet så 
dypt at den omfattet menneskets veier og Guds hensik- 
ter. Apostlene kunne ikke alltid fatte betydningen og 
dybden i noen av hans enkleste uttalelser; de lovkyndige 
kunne ikke fange ham i noen felle og heller ikke seire 
over ham med argumenter i en diskusjon, for selv de 
største lærere var bare for elever å regne i hans nær- 
vær. Alt som er skrevet ned om hans korte — om enn 
begivenhetsrike — liv, bærer preg av den velgjørenhet 
som omfatter barmhjertighet og kjærlighet. Hans selv- 

beherskelse — hva enten den viste seg i den makt han 
hadde over sine lyster og lidenskaper, og den verdighet 
og sinnslikevekt han viste da han ble ført frem for sine 
forfølgere, var fullkommen — den var guddommelig. 

Hva lærer så Kirken om disse dyder og alt de 
står for? Hvis Kirken unnlater å gjøre menneskene 
sannferdige, unnlater å fostre moralsk manndom, da 
er det ingen grunn til at den skal eksistere, og det 
er bare et skuespill når den påberoper seg å være 
Kristi Kirke. 

Intet menneske kan være et ekte medlem av denne 
Kirke, og ikke elske SANNHETEN. Å være sannferdig 
er en av Kirkens grunnleggende læresetninger. Når 
vi stanser opp et øyeblikk for å tenke nærmere over 
hva dette betyr, begynner vi å forstå hvilken viktig be- 
standdel i karakteren det er, å bygge opp sannheten. 
Et menneske som er sannferdig, er rettskaffent, sam- 
vittighetsfullt og hederlig i alt det gjør; det er trofast 
når det gjelder å oppfylle sine forpliktelser; det er til 
å stole på, og er flittig når det gjelder å utføre sine 
plikter; det er ærlig mot seg selv, og derfor også mot 
sine medmennesker og mot sin Gud. 

Når det gjelder RETTFERDIGHET protesterer Kirken 
høylydt mot urettferdighet i alt den lærer; og dens for- 
dømmelse hviler med uhyre stor tyngde på den som 
undertrykker sin bror. Medlemmene blir bedt om å 
bruke sin myndighet rettferdig, for «himmelens krefter 
hverken kan kontrolleres eller nyttes uten at det skjer 
ifølge rettferdighetens prinsipper.» (L&p 121:36). Å prak- 
tisere rettferdighet er å gi mennesket det som det til- 
kommer. For å være rettferdig må man nødvendigvis 
være ærlig og upartisk. Man må også være full av 
respekt og ærbødig. Det er umulig for et menneske å 
være rettferdig, og på samme tid vise manglende respekt 
og ærbødighet; for når man ikke viser respekt og ær- 
bødighet, er man urettferdig fordi man ikke gjør dette 
når vedkommende har gjort seg fortjent til det. Ekte 
manndom er preget av rettferdighet og er en egenskap 
i pakt med Guddommens vesen. 

ÆRLIGHET, som er en del av rettferdigheten, er den 
første dyd som er nevnt i Kirkens trettende trosartik- 
kel. Det er umulig å forbinde manndom med uærlighet. 
For å være rettferdig mot seg selv, må man være ærlig 
mot seg selv og mot andre. Dette betyr ærlighet både 
i tale og handling. Det betyr at man unnlater å fortelle 
halve sannheter og usannheter. Det betyr at vi er ærlige 
i alt vi gjør — både når vi kjøper og når vi selger. Det 
betyr at en ærlig gjeld aldri kan slettes av loven, og 
at et menneskes ord er bedre enn en skriftlig forplik- 
telse. Det betyr at vi er ærlige i alt vi gjør for Herren, 
for «sann ærlighet tar med i beregningen både Guds 
krav og menneskenes krav; den gir Gud det som hører 
Gud til, og mennesket det som hører mennesket til.» 

VISDOM — «Søk I derfor flittig og lær hverandre 
visdoms ord; ja, søk visdoms ord fra de beste bøker, 
søk lærdom ved studium og ved tro.» (L&p 88:118). Slik 
lyder det bud som Herren har gitt til denne generasjon 
gjennom profeten Joseph Smith, og det er lettere å 
forstå den fulle betydning av dette skriftsted når vi vet 

at menneskets evige frelse — som er Guds største gave 
til mennesket — er gjort avhengig av dets kunnskap; 
for «det er umulig for et menneske å bli frelst i uviten- 
het.» (L&p 131:6). Visdom er det samme som å bruke 
kunnskapen riktig, og den omfatter dømmekraft, kritisk 
evne, forsiktighet, diskresjon og studium. «Å vite er 
ikke det samme som å være klok», sier Spurgeon. «Det 
er mange mennesker som vet en hel del, og som av den 
grunn er enda større tåper. Det er ingen tåpe som er 
så stor en tåpe som den tåpe som har kunnskap. Men å 
VITE HVORDAN MAN SKAL BRUKE KUNNSKAPEN — se 
det er visdom». 

VELGJØRENHET er i videste forstand summen av 
moralsk fullkommenhet, og den omfatter alle andre 
dyder. Det er dette motiv som får oss til å gjøre godt mot 
andre, og som bidrar til at vi lever vårt liv for Kristi 
skyld. Alle vennlige handlinger, all selvoppofrelse og 
oppriktig tilgivelse, all barmhjertighet og all kjærlighet, 
har sitt utspring i denne guddommelige egenskap. Når 
vi derfor sier at «vi tror at vi må være velgjørende», 
erklærer vi samtidig at vi tror på alle de dyder som skal 
til for å danne en Kristus-lignende karakter. Et velgjø- 
rende menneske er vennlig og sannferdig mot sin fami- 
lie, er aktiv i det godes tjeneste for sin by og for sitt 
land, og arbeider trofast i Kirken. 

Men selv om de dyder jeg her har nevnt er store, 
virker det ikke som de er så praktiske og anvendelige 
på det daglige liv, som den dyd vi kaller SELVBEHER- 
SKELSE. Det er like umulig å tenke seg moralsk mann- 
dom adskilt fra selvbeherskelse som å skille sollyset 
fra dagen. Selvbeherskelse betyr at man styrer og regu- 
lerer alle sine naturlige lyster, ønsker, lidenskaper og på- 
virkninger; og det er ikke noe som kan gi et menneske 
en slik karakterstyrke som følelsen av at man har seiret 
over seg selv — oppfatningen av at det kan få sine lyster 
og lidenskaper til å tjene seg, og at det ikke er en tjener 
for dem. Denne dyd innbefatter måtehold, avhold, tap- 
perhet, sjelsstyrke, forhåpninger, nøkternhet, kyskhet, 
uavhengighet, toleranse, tålmodighet, underdanighet, 
forsakelse og renhet. En av de mest praktiske læreset- 
ninger Kirken har om dette prinsipp, er visdomsordet. 
Hvis man daglig overholder dette bud, vil det gjøre mer 
til å utvikle sann moralsk manndom enn noe annet jeg 
kjenner til. Visdomsordet er sant. Det beskjeftiger seg 
hovedsakelig med våre lyster. Hvis dere kan vise meg 
et menneske som har fullstendig herredømme over sine 
lyster, som kan motstå alle fristelser når det gjelder 
å ty til stimulerende midler, alkohol, tobakk, marijuana 
og andre nedbrytende gifter, så skal jeg vise dere en 
ungdom eller et menneske, som likeledes har utviklet 
en kraft til å kontrollere sine lidenskaper og ønsker. 
Jeg er blitt meget foruroliget fordi jeg nylig har lest om 
den utbredte bruk av disse gifter blant våre elever i 
gymnasiet og på universitetene, og også blant andre 
mennesker. Av hele mitt hjerte advarer jeg ungdommen 
i vår Kirke og i dette land, og sier at de vil miste sin 
manndom og sin kvinnelighet hvis de gir efter for denne 
form for Satans fristelser. Et menneske som tilfredsstiller 
sine lyster, enten det skjer hemmelig eller på annen 


måte, eier en manndom som det ikke vil kunne betjene 
seg av når det blir fristet til å gi efter for sine liden- 
skaper. 

Den seksuelle urenhet som vi ser i verden idag, skyl- 
des at man har mistet den ekte manndom på grunn 
av eftergivenhet. Urene tanker har avlet en uren verden, 
og urene ord har avlet urene gjerninger. Ifølge Kirkens lære 
kommer hor og seksuell urenhet — som forbrytelse — nest 
efter mord. Hvis Kirkens medlemmer vil forbli trofaste mot 
sin tro på kyskheten, og vil utvikle sann manndom ved å 
praktisere selvbeherskelse på andre måter, vil de stå 
frem som et signallys hvis lysstråle vil trenge igjennom 
en syndbefengt verden. 

Vi lever virkelig i en urolig tidsalder, og mange men- 
nesker i Kirken — i likhet med mange millioner i verden 
— er opprørt av engstelse, og deres hjerter er fylt av 
forutanelser. Da Kristus ble korsfestet, sto en liten 
gruppe mennesker overfor en fremtid som var like 
truende og illevarslende for dem, som den verden står 
overfor idag. Deres fremtid — forsåvidt som den angikk 
Kristi seier på jorden — så alt annet enn lys ut. De var 
blitt kalt og beskikket til å være «menneskefiskere», og 
Peter hadde fått rikets nøkler. Men til tross for alt dette, 
i fortvilelsens time da den oppstandne Kristus sa til 
Peter — de tolvs motløse leder, som hadde vendt tilbake 
til sitt gamle fiskeryrke: «Simon, Johannes' sønn! elsker 
du mig mere enn disse?», svarte Peter: «Ja, Herre! du 
vet at jeg har dig kjær. Han sier til ham: Fø mine lam!» 
(Joh. 21:15). Ved denne anledning ble Peter klar over 
det ansvar han hadde, ikke bare for å være menneskefi- 
sker, men også for å være hjordens hyrde. Det var da 
han endelig og fullstendig forsto den fulle betydning 
av den guddommelige formaning: «Følg mig.» (Joh. 
21:19). Med dette aldri sviktende lys hadde disse tolv 
ydmyke menn hell med seg når det gjaldt å forandre 
retningen av det spor som forholdet mellom menne- 
skene var kommet inn i. 

Jesu læresetninger kan anvendes like virkningsfullt 
på samfunnsgrupper og nasjonale problemer som på 
enkeltmennesker hvis mennesket bare ville gi dem en 
chanse. | våre bestrebelser på å utvikle sann manndom, 
må vi godta at Kristus er veien, sannheten og livet. Han 
er menneskehetens lys. I dette lys ser mennesket klart 
hvilken vei det skal følge. Når det blir forkastet, famler 
menneskets skjel i mørke. Det er bedrøvelig når enkelt- 
mennesker og nasjoner slukker dette lys og når Kristus 
og hans evangelium blir fortrengt av jungelens lov og 
sverdets styrke. Den største tragedie i verden idag er 
den manglende tro menneskene har på Gud og på hans 
godhet. 

Mitt hjerte frydet seg da jeg nylig leste følgende 
uttalelser fra noen videnskapsmenn, som erklærte at de 
trodde at Gud eksisterte: 

«Et rettferdig og fordomsfritt studium av videnskape- 
lige fenomener har overbevist meg om at Gud eksiterer, 
og at han styrer universet. Det finnes en «sentral kon- 
troll», og denne kontrollerende makt er Gud. Som viden- 
skapsmann finner jeg at de slutninger jeg er kommet 
frem til med hensyn til Gud og universet, blir bekreftet 


av Den hellige skrift. Jeg er en av dem som tror på 
Skriften. Jeg tror på alt den sier om måten dette univers 
oppsto og blir ledet på. Skriften og videnskapen stem- 
mer overens — det vil si når Skriften blir klokt og riktig 
fortolket.» (Earl Chester Rex, M. Sc. University of 
Washington, matematiker og fysiker, og dosent i fysikk 
ved George Pepperdine College — Church News den 
18. november 1967) 

En annen videnskapsmann sier: 

«Uansett hvor jeg vender meg i videnskapens sfære, 
finnes det bevis på konstruksjon, lov og orden fra et 
opphøyet vesen . . . ja, jeg tror på Gud. Jeg tror på 
en Gud som ikke bare er en allmektig Guddom som 
skapte og holder dette univers i gang, men også på 
en Gud som har omsorg for det som utgjør kronen på 
hans skaperverk — mennesket.» 

(Cecil Boyce Hamann, Ph. D, Purdue University, 

professor i biologi og leder for det videnskapelige 

og matematiske fakultet ved Ashbury College: fors- 
ker ved Oak Ridge Institute of Nuclear Studies 

(atomforskning o.a.) — Deseret News den 24. februar 

1968) 

Evangeliet, som er det glade budskap som bringer 
stor glede, er en sann veileder for menneskeheten: og 
de menn og kvinner som er lykkeligst og mest tilfredse, 
er de som lever i nærmest kontakt med dets læreset- 
ninger — læresetninger som er den rake motsetning 
til hat, forfølgelse, tyranni, herredømme og urettferdighet 
— noe som fremkaller trengsler, ødeleggelse og død 
verden over. Den samme rolle som solen på den blå 
himmelen spiller for jorden som forsøker å frigjøre seg 
fra vinterens grep, spiller Jesu Kristi evangelium for de 
sørgende sjeler som lengter efter noe som er høyere 
og bedre enn det menneskeheten hittil har funnet på 
jorden. 

Hvilke strålende tilstander ville det ikke bli på denne 
gamle jord når det i sannhet kan sies til Kristus — men- 
neskehetens Forløser: «Alle leter efter dig.» (Mark. 1:37). 
Da ville det ikke lenger finnes egoisme, misunnelse, 
hat, løgn, tyveri, bedrageri, ulydighet, strid og kamp 
blant nasjonene. 

Mine brødre og søstre; helt fra barndommen av har 
jeg elsket den sannhet at Gud er et personlig vesen, 
og at han i sannhet er vår Fader som vi kan tre frem for 
i bønn og fra hvem vi kan motta svar på våre bønner. 
Mitt vidnesbyrd om den oppstandne Herre er like virke- 
lig som det Tomas ga da han sa til den oppstandne 
Kristus som viste seg for sine disipler: «Min Herre og 
min Gud.» (Joh. 20:28). Jeg vet at han lever. Han er den 
Gud som åpenbarte seg i kjødet, og jeg vet at «det 
ikke er noe annet navn under himmelen, gitt blandt men- 
nesker, ved hvilket vi skal bli frelst.» (Ap.gj. 4:12). Jeg 
vet at han vil rådføre seg med dem av sine tjenere som 
søker ham, fordi de har menneskekjærlighet og er rett- 
ferdige. Jeg vet dette, fordi jeg har hørt hans røst og 
har mottatt hans veiledning i saker som angår hans rike 
her på jorden. Jeg vet at hans Fader, og vår Skaper, 
lever. Jeg vet at de viste seg for profeten Joseph Smith 
og ga ham de åpenbaringer som nu er skrevet ned i 

Lære og pakter og i andre av Kirkens bøker. Denne 
kunnskap er like virkelig for meg som alt vi opplever 
i vårt daglige liv. Når vi legger oss om kvelden, vet 
vi — ja vi er forvisset om — at solen vil stå opp 
neste morgen og kaste sin herlighet over hele jorden. 
Like sterk er den kunnskap jeg har om at Kristus lever 
og om at den gjenopprettede Kirke er guddommelig. 
Medlemmene av Jesu Kristi Kirke av Siste Dagers 


Nedenfor vil dere i helhet finne den tale som president 
Hugh B. Brown i Det første presidentskap holdt på preste- 
dømsmøtet på den 138. årlige konferanse i Tabernaklet 


i Salt Lake City, lørdag kveld den 6. april 1968. 


President Brown taler pa 


prestedømsmøtet 


Mine brødre i prestedømmet, vi er forsamlet her i 
kveld i dette berømte Tabernakel og i hundrevis av kapel- 
ler og andre møtesteder som er spredt ut over De fore- 
nede stater og Canada, i det som utvilsomt er det stør- 
ste prestedømsmøte i denne evangeutdeling, forsterket 
med et stort publikum som har sluttet seg til oss ved 
sine TV-apparater. 

Vi kommer sammen i ærbødighet og priser grunnleg- 
geren og overhodet for Kirken, vår Herre og Frelser, 
Jesus Kristus, og bærer frem vårt ydmyke vidnesbyrd 
om at han er guddommelig. 

Under ledelse av hans profet, president David O. 
McKay, retter Kirkens første presidentskap en formaning 
og en appell som er myntet både på ungdom og voksne 
— ja kort sagt til alle Kirkens medlemmer og til våre 
medmennesker uansett hvor de befinner seg. Men vår 
appell gjelder først og fremst dere som befinner dere 
i den interessante, men vanskelige periode mellom barn- 
dom og voksen alder, som kalles puberteten; da dere 
ikke lenger vil være underlagt barndommens strenge 
kontroll, men allikevel ikke er beredt til å påta dere det 
fulle ansvar som hviler på voksne mennesker. 

Ha alltid den utfordring i tankene at målet ikke er å 
komme foran andre, men å gå forbi seg selv; at du idag 
begynner å bli det menneske du ønsker å være; at du 
udødeliggjør både denne dagen og alle de dager som 
ligger foran deg, slik at ditt liv kan få evig betydning. 
Tørst alltid efter lærdom. 

Hver enkelt av dere er generasjonenes arvinger. De 
som har gått foran dere, har delvis oppdaget og avslørt 
en verden full av undere, mens ubegrenset upløyet mark 
ligger foran dere. 

Hellige er forpliktet til å gjøre den syndfrie menneske- 
sønn til sitt ideal — det eneste fullkomne vesen som 
noensinne har vandret på jorden. 

Måtte Gud velsigne Kirken og spesielt den ung- 
dom som skal leve efter dens idealer. Gud velsigne 
fedre, mødre og lærere, som innpoder denne tro i ung- 
dommens hjerter og forkynner den verden over; og det- 
te er min bønn i Jesu Kristi navn. Amen. 


H 


Forøvrig har vi ofte inntrengende bedt våre unge 
mennesker om å ta med seg latteren når de kommer mer 
over i moden alder. En sunn humoristisk sans er en sik- 
kerhetsventil som vil sette dere istand til å møte van- 
skelige problemer med et lyst sinn, og til å lære noen 
måter å løse problemer på som «svette og tårer» ofte 
ikke makter å løse. Salomos ordsprog sier at: «Et glad 
hjerte gir god lægedom, men et nedslått mot tar margen 
fra benene». (17:22) 

Vi lever i et samfunn som er i rask bevegelse som 
forandrer seg hurtig, som stiller oss overfor utfordrin- 
ger som spenner over et kollossalt felt og har stor van- 
skelighetsgrad. Vi lever i atomalderen da bevegelse, 
handling og revolusjonære forandringer er daglige fore- 
teelser. Vi blir revet med i en ny verden hvor alt skjer 
forbausende plutselig og med uimotståelig kraft — en 
verden som lover meget godt, men som på samme tid 
også er illevarslende. Tiden krever at vi forbereder oss 
på å møte fremtidens krav, yder de ofre som kreves av 
oss, gleder oss over belønninger og uvurderlige privi- 
legier, og tilpasser oss efter forandringens altomfattende 
lov. 

For å nå dette mål, appellerer vi først og fremst til 
dere og sier: «Vær beredt». Forbered dere stadig og 
fortsett å forberede dere på fremtiden — deres frem- 
tid — en fremtid som det ventes av dere at dere skal 
yde betydelige bidrag til. Menneskets gang gjennom 
livet støttes av den makt som ligger i den kunnskap det 
har. 

Den forberedelse vi sikter til, er bare et annet ord 
for utdannelse, med den disiplin som følger med, hva 
enten den er påtvunget eller frivillig. 


Hver enkelt av dere må se i øynene og besvare 
spørsmålet om hva dere skal gjøre efter at dere har 
tatt eksamen på realskolen. Dette er et av livets sen- 
trale spørsmål, som må besvares av dere med beslutt- 
somhet og begeistring. Hvis det svar dere gir er ledsa- 
get av mot og utholdenhet, vil det i meget stor utstrek- 
ning bli bestemmende for hvordan dere skal bruke 
resten av livet, og det er derfor av overordentlig stor 
betydning. 

Men dere vil møte fristelser og motgang underveis 
— en snedig hvisken som har til hensikt å få dere til 
å la være å søke efter kunnskap, og bli ledet inn på 
farlige avveier. Pass på så dere ikke gir efter for fristel- 
sen og nyter av de ting som Gud har sagt ikke er godt 
for mennesket — fristelser som av og til kan virke for- 
lokkende, men som alltid er falske og ødelegger sjelen. 

La ingen overtale dere til å tro at den uanstendige 
bruk av narkotika, som begynner å bli ganske vanlig på 
enkelte universiteter, på noen måte kan være til gavn. 
Enkelte mennesker forteller dere kanskje at noen nar- 
kotiske midler utvider sjelen, men Al Capp har i en av 
sine komiske tegneserier sagt: «Marijuana og LSD ut- 
vider sjelen på samme måte som atombomben utvidet 
Hiroshima». Robert M. Hutchins ved University of Chica- 
go sa: «Det er ikke den økonomiske fremtid, men vår 


moral som bekymer meg... Den mest snikende og lam- 
mende fare dere vil møte i livet, er den fare vi kaller 
korrupsjon». 


For hver gang vi tar et skritt ned fra det plan som de 
rene sannheter ligger på, for hver gang vi begår en grov 
feil som forsinker sjelen, må vi betale med sjelens 
melankoli og ensomhet, og for at den forsinkes på rei- 
sen mot sitt mål. 

Husk at innhøstningens lov er ubønnhørlig. Som | 
sår, skal I høste. Hvis du bruker skadelige stoffer i noen 
som helst form, vil dette hindre fremgangen mot det 
mål du har satt deg. 

Utdannelse har alltid blitt betraktet av Kirken som 
forpliktelse nummer én for hver generasjon i forhold til 
den neste, og også for hvert enkelt menneske overfor 
seg selv. Vi er alle guddommelig utrustet, og er evige 
og intelligente vesener. Derfor er det vår plikt å oppmun- 
tre til og holde den søkende ånd levende; lære og fort- 
sette å lære alt som er mulig om oss selv, våre med- 
mennesker, vårt univers og vår Gud, som er vår Fader. 

Profeten Joseph Smith sa: «For å bli frelst må et 
menneske heve seg over alle sine fiender, og dette 
gjelder ikke minst uvitenheten». 

Den dype og levende interesse han hadde for ut- 
dannelse, kommer til uttrykk ved at han grunnla det 
første voksenopplæringsprogram i Amerika — School of 
the Prophets. 

Selv om de hellige — som var flyktninger — var 
travelt opptatt med å bygge et tempel og forkynne det 
nylig gjenopprettede evangelium, formante Herren dem 
allikevel, gjennom profeten, om å undervise hverandre 
«både om det som er i himmelen og på jorden, og under 
jorden (kunnskap i sin almindelighet); om de ting som 
har vært (historie), de ting som er (det som nu finner 


sted), de ting som snart skal skje (profetier), de ting 
som skjer her hjemme og de ting som skjer i utlandet; 
om de kriger og den forvirring som råder blant nasjo- 
nene, og om den dom som hviler over landet, og også 
om å ha kunnskap om land og riker». Kort sagt, en ge- 
nerell og altomfattende utdannelse. 

De første mormonpionerer satte utdannelse høyt i sin 
tenkning og undervisning, og dette til tross for at de 
stadig var forfulgt, at deres hjem stadig ble revet opp, 
og det strev de hadde med å legge ørkenen under seg. 
De hadde med seg bøker, plansjer og lærebøker og 
mange forskjellige emner over slettene. 

Som et bevis på hvor høyt de satte lærdommen, 
grunnla de første kolonistene the University of Deseret 
like efter at de hadde ankommet til Utah — det som 
senere ble University of Utah. En liten stund senere 
grunnla de Brigham Young Academy, Ricks College og 
ytterligere tredve akademier som Kirken ga økonomisk 
støtte, og som hvert enkelt var ledet i henhold til Brig- 
ham Youngs appell til professor Karl G. Maeser, en 
appell som gikk ut på at intet skulle læres — ikke en- 
gang alfabetet aller multiplikasjonstabellen — uten at 
det ble gjort med Guds ånd. 

Det første presidentskap har nylig uttalt seg om 
emnet utdannelse, og de sier: «Kirken har lenge opp- 
muntret sine medlemmer, og spesielt ungdommen, til 
enten å skaffe seg en høyere utdannelse eller til å bli 
grundig opplært i et eller annet yrke». 

I det raskt voksende, industrielle samfunn vi lever i, 
har utdannelse blitt en nødvendighet, for hvis de unge 
ikke har fått en grundig opplæring, vil de ikke kunne 
greie å skaffe seg et anstendig og godt betalt arbeide 
i fremtiden. 

«De stillinger som ikke krever noen form for opplæ- 
ring eller utdannelse, avtar i antall fra år til år, og snart 
vil det ikke være noen igjen av dem. Vi henstiller derfor 
inntrengende til alle unge mennesker om å ta fatt på, 
og fortsette med sine studier i en eller annen form efter 
at de er ferdige på realskolen. Like viktig er det at man 
— når man velger studieplan — tar hensyn til den 
enkeltes interesser, talenter og mål». 

Når man skal velge det beste akademiske program 
for fremtiden, tenger man hjelp og veiledning. Gå først 
til dine foreldre og spør dem om råd. De har kjent deg 
lenger enn noen annen og har en moden innsikt i hva 
som kreves for å komme frem i livet. De er levende in- 
teressert i din fremtid; de elsker deg med en selvopp- 
ofrende hengivenhet som gjør at de setter ditt ve og vel 
høyere enn sitt eget. De fleste av dere er også avhen- 
gige av dem for økonomisk hjelp. 

I neste omgang skulle dere vende dere til deres kir- 
keledere. Mange av dem har gjort erfaringer på forskjel- 
lige områder. De vil bare være glade for å kunne råde 
dere, og vil gå sammen med dere og søke den guddom- 
melige veiledning. 

Seminar- og instituttlærerne (ved religionsseminarer 
og institutter i Amerika o. a.) vil også være istand til 
å hjelpe dere til å forstå og til å anvende Kirkens utdan- 
nelsesprogram. Andre lærere, som har fått spesiell opp- 

læring, vil med glede fortelle dere om sine egne inter- 
esseområder. 

Men den endelige avgjørelse må dere ta selv. Dere 
kan rådføre dere med andre mennesker, undersøke 
eksamens- og standpunktskarakterer og få en bedre for- 
ståelse av dere selv og de muligheter dere har, men dere 
må vurdere alt som er tilgjengelig, utvikle lysten på det 
beste, og derefter, med en brennende ærgjerrighet og 
med et usvikelig mot, gå videre og ta den endelige og 
ugjenkallelige avgjørelse. Husk at det viktigste, er ikke 
hva du gjør, men at du kvalifiserer deg til å bli dyktig 
som du efterhvert finner det yrke som stadig gir deg ut- 
fordringer og inspirasjon. 

Du bestemmer deg kanskje for å begynne på tek- 
nisk skole eller fagskole, og forbereder deg på å lære et 
fag. Også på dette område krever vår tekniske tidsal- 
der grundig forberedelse. 

Brigham Young, som selv var maler og glassmester 
sa: «Jeg har tro på utdannelse, men jeg ønsker å se at 
guttene og pikene blir trenet både i fingertuppene og i 
sine hjerner». 

På en teknisk skole kan du få opplæring i prosjek- 
tering, elektronikk, jordbruksteknologi, kontor- og sekre- 
tærteknikk, fotografering, programmering av computere 
(elektroniske databehandlingsmaskiner o. a.) og på 
mange andre felter. Disse kurser varierer i lengde fra 
noen få måneder til noen få år, og man får diplom og 
eksamensvidnesbyrd når man er ferdig. 

En annen mulighet er å studere ditt spesialområde 
mens du avtjener din verneplikt. 

Mange spesialskoler gir opplæring i kunst, musikk, 
dramatikk, dans, elektronikk, handelsfag ja, selv i hvordan 
man skal betjene tyngre maskiner. Det meste av denne 
opplæring er god, men eleven må sondre og skille ut, 
og være sikker på at han velger det som vil gi ham en 
skikkelig utdannelse på det område han er interessert 
i og som han passer til. 

Endel firmaer vil ta inn en person umiddelbart efter 
eksamen fra realskolen og på begynnerlønn sørge for å 
gi ham nødvendig videreopplæring på stedet, men i de 
fleste tilfeller skulle dette bare være et springbrett. 

Vi henstiller så inntrengende vi kan til alle som har 
anlegg, ærgjerrighet og pågangsmot, om å fortsette sin 
utdannelse på collegenivå og gå enda lenger. Ingen ung- 
dom skulle sikte lavere enn hans evner rekker. Morgen- 
dagens verden vil trenge spesialister som har fått den 
nødvendige opplæring og som kan behandle matema- 
tiske formler, føre en rettssak, oppdage en måte å hel- 
brede en truende sykdom på, utvikle nye og bedre 
dyrkningsmetoder i jordbruket, osv. 

Vi ønsker å oppmuntre og hjelpe elevene til å få mer 
betydningsfull akademisk, religiøs og samfunnsmessig 
utdannelse. 

Men det er klart at ikke alle siste-dagers-hellige stu- 
denter, som ønsker å utdanne seg på college, kan 
skrive seg inn på en av de skoler som Kirken står bak. 
Derfor har et program, som tar sikte på den religiøse ut- 
dannelse, blitt opprettet i nærheten av mange univer- 
sitetsområder verden over. 

«Vi henstiller så inntrengende vi kan til elevene om 
å skrive seg inn i disse religionsklassene, slik at de 
kan supplere sin verdslige lærdom med religiøs opp- 
læring og åndelig erfaring». 

Vi har nu 185 religionsinstitutter, hvor man kan delta 
i avanserte kurser, som er avpassent efter det lokale 
miljø. 

Ved disse institutter kan studentene ta del i godt 
ledete samfunnsprogrammer, hygge seg ved mange opp- 
byggende anledninger og dra nytte av et rådgivningspro- 
gram som ledes av et trenet personale. 

Ved mange universiteter og colleges, hvor det ikke 
finnes noe institutt, er det blitt opprettet Deseret-klub- 
ber. Hovedhensikten med disse er å bringe Kirkens ung- 
dom sammen og gi dem den sosiale og kulturelle er- 
faring som er i harmoni med deres høyeste idealer. 

Nøkkelen til en klok og gunstig beslutning er at du 
velger det som er best for deg som enkeltmenneske. 
På denne måten vil du finne den tilfredsstillelse som 
gjør at du blir produktiv, yder ditt bidrag og blir et uav- 
hengig medlem av Kirken og samfunnet. Salmisten sa: 
«Begynnelsen til visdom er: Kjøp visdom, ja, kjøp for- 
stand for alt ditt gods!» (Ordspr. 4:7) 

President McKay har sagt: «Karakteren er målet for 
en ekte utdannelse... en ekte utdannelse forsøker å 
gjøre menn og kvinner — ikke bare til gode matema- 
tikere, dyktige sprogfolk, dypttenkende videnskapsmenn 
eller til strålende, tente lys — men også til ærlige men- 
nesker, som er dydige, viser måtehold og elsker sine 
medmennesker. Den forsøker å skape menn og kvinner 
som priser sannhet, rettferdighet, visdom, velgjørenhet 
og selvbeherskelse som de mest utsøkte egenskaper 
man kan tilegne seg i et fremgangsrikt liv». 

Vi henstiller inntrengende til alle medlemmer, både 
unge og gamle, om alltid å huske at den egentlige hen- 
sikt både med dette og med det neste liv, er å lete efter 
den glede som er forbundet med evig fremgang. Fordi 
Guds herlighet er intelligens, kan mennesket bare få 
del i denne herlighet ved at det fortsetter opplæringen 
av hele mennesket. Herren selv fortalte Joseph Smith: 
«Hvilket som helst intelligent prinsipp vi tilegner oss i 
dette liv, vil være med oss i opstandelsen. 

Og hvis en person gjennom sin flid og lydighet op- 
når mer kunnskap og intelligens i dette liv enn en annen, 
vil han ha så meget fortrin i den kommende verden». 
(L&p 130:18-19) 

Derfor appellerer vi til dere, brødre og søstre, om 
å være forberedt — fysisk, mentalt, åndelig, moralsk, 
estetisk, og at dere på alle andre områder forbereder 
dere på det som den strålende fremtid vil bringe. Kir- 
ken gjør alt den kan for å legge forholdene slik til rette 
at alle dens medlemmer kan dyktiggjøre seg. 

Vi gjentar, du kan bli hva du vil, hvis du er villig til 
å betale prisen. Måtte Gud velsigne og inspirere dere 
til å tro at fordi han er vår Fader, må det også være 
noe av ham i dere. På samme måte som et frø kan bli 
til en ek, kan derfor også dere — fordi det i hver enkelt 
av dere er nedlagt en guddommelig gnist — utvikle dere 
til noe som ligner på det dere kom fra. 


Måtte han velsigne og inspirere dere til å ha tro 
på dere selv, og at dere kan benytte dere av den gud- 
dommelige veiledning. 

Jeg takker deg, O Gud, for at jeg — uansett hva 
som skjer — kan stanse opp underveis, når som helst, 
hva enten det er dag eller natt — og snakke med deg. 

Den strid som begynte i himmelen og som har på- 
gått hele tiden siden — en strid som gjelder menneske- 
barnas udødelige sjeler — er iferd med å nå et klimaks. 
Denne appell er derfor i meget realistisk forstand en 
appell om å bevebne seg. 

Henstillingen om å være forberedt blir sendt til hver 
enkelt av dere av og fra Kirkens president, Guds profet. 
Den er av avgjørende og altoverskyggende betydning. 
Forberedelsen må begynne på bunnen av hjertet, og 
spre seg utover til fingre og tær. Hver enkelt av dere 
må bli herre over sin skjebne og leder for sin sjel. 

Vi trenger standhaftige mennesker som kan møte 
fremtiden, en fremtid som er full av ufødte begiven- 
heter og som svumler av muligheter. Vi må ha tro til å 
forsøke, håpe, inspirere; og mot til å holde ut. 

... La deres tanker alltid være prydet med dyd, da 
skal tilliten vokse og bli sterk i Guds nærvær; og pre- 
stedømmets lære skal falle på din sjel som dugg fra 
himmelen. 

Den hellige ånd skal stadig være din ledsager og 
ditt septer — et uforanderlig rettferdighetens og sann- 


Nedenfor vil dere finne teksten til den tale som presi- 
dent N. Eldon Tanner holdt i Tabernaklet i Salt Lake City kl. 
10.00 om formiddagen, søndag den 7. april 1968 på den 


138. årlige generalkonferanse. 


President Tanner priser 


visdomsordet 


For ett hundre og femogtredve år siden ga en Guds 
profet oss en åpenbaring som er kjent under navnet «et 
visdomsord . .. gitt som et prinsipp med løfte, avpasset 
for de svakes evne, ja for den svakeste blandt de hellige 
som er eller kan kalles hellig. Se, sannelig så sier Herren 
til eder: På grunn av ondskap og uttenkte planer som er 
og vil være i renkefulle menneskers hjerter i de siste 
dager, har jeg advart eder, og advarer eder på forhånd 
ved å gi eder dette visdoms ord ved åpenbaring.» (L&p 
89:1-4) 

Blant annet advarer han oss mot å bruke tobakk og 
sterke drikker. 

Og derefter gir han oss dette løfte: 

«Og alle hellige som kommer ihu og efterlever disse 


hetens septer; og ditt herredømme skal være et evig- 
varende herredømme som, uten å gjøre bruk av tvangs- 
midler, skal tilflyte deg for evig og alltid». 


La meg få lov til å vende tilbake til den vakre san- 
gen: «O min Fader", og tenke på den gutten som på 
sine knær sa: «Når min svake hytte legges ned i jordens 
kolde grus, Fader, Moder la meg møte, glad i eders 
kongehus. Når jeg har mitt mål fullkommet, hvorfor I meg 
sendte her, kall meg hjem med felles stemme, la meg 
salig dvele der». 


Denne bønnen vil bli besvart på deres hoder i stadig 
stigende grad, efterhvert som dere kvalifiserer dere ved 
at dere skaffer dere utdannelse, og fortsetter å stu- 
dere, på alle de felter som dere ledes inn på; og, uan- 
sett hvor dere blir ledet, husker at Gud, deres Fader, 
kretser over dere, bønnfaller dere og sier til dere: 


«Kom til meg». 


Måtte hans fred og velsignelse være med oss alle. 
Måtte vi, hver og en av oss, bli inspirert når vi forlater 
denne bygningen ikveld, til å gjøre noe ut av livet vårt, 
til å bli bedre enn vi er, til å få mer kunnskap, større 
forståelse, mer sympati og bli mer tilbøylige til å rekke 
ut en hjelpende hånd til dem som er mindre priviligert 
og til dem som trenger hjelp. Jeg ber om at hans velsig- 
nelse og fred må være med oss alle, og jeg sier det i 
all ydmykhet og i Jesu Kristi navn. Amen. 


ord og vandrer i lydighet mot budene, skal erholde helse 
i sin navle og marg i sine ben; 

og skal finne visdom og kunnskapens store skatter, 
ja, skjulte skatter: 

og de skal løpe og ikke bli trette, og skal gå og ikke 
bli matte. 

Og jeg, Herren, gir dem et løfte, at ødeleggelsens 
engel skal gå dem forbi, likesom med Israels barn, og 
ikke slå dem ihjel.» (L&p 89:18-21). 

Som medlemmer av Kirken betrakter vi visdomsordet 
som et bud fra Herren selv, med en advarsel og et løfte. 
Idag skulle hele verden — med de videnskapelige bevis 
som nu er tilgjengelige for alle, uansett rase eller religion 
— gi akt på denne videnskapelige advarsel. 

Hver dag ser vi opprivende overskrifter i aviser og 
tidsskrifter, som for eksempel: 

SIGARETT SATTE FYR PÅ LEILIGHET — BRANN 
OG DØD. 

NARKOTIKAMANI OPPSTÅR BLANT UNGDOMMEN 
OG ENDER I FORTVILELSE. 

TRE HUNDRE DØDSFALL BLANT FLYVERE SKYL- 
DES ALKOHOL. 

Disse overskriftene peker klart på hvilke farer som er 
forbundet med å bruke tobakk, narkotika og alkohol. På 
grunn av disse store farer, på grunn av mine egne erfarin- 
ger og iakttagelser, og på grunn av den ekte bekymring 
vi har for vår ungdom, som vil bestemme dette store 
lands og verdens fremtid, har jeg valgt å tale om disse tre 
onder: alkohol, narkotika og tobakk. 

Men før jeg gjør dette, har jeg lyst til å gjøre det helt 
klart at i hele mitt liv har noen av mine medarbeidere i 
forretningslivet vært menn som har brukt tobakk og al- 
kohol. Mange av dem var meget dyktige og hadde stort 
hell med seg i forretninger, de var samfunnsinteresserte 
og vel ansette mennesker, og jeg har på ingen måte noe 
ønske om å kritisere eller betvile den karakter som disse, 
eller andre mennesker som bruker tobakk og alkohol, har. 
Jeg vil på det sterkeste fremheve hvor dypt bekymret jeg 
er for de farer som er forbundet med å bruke dem. Mange 
mennesker har sagt: «Jeg skulle ønske jeg aldri hadde be- 
gynt å røke eller å drikke. Det er virkelig en forbannelse. 

I den senere tid er det blitt sagt så meget om farene 
ved tobakk, at det kan synes overflødig for meg å bruke 
tid på å gjenta disse farer og den statistikk som angår røk- 
ning. Men jeg har allikevel lyst til å gi dere noen få fak- 
tiske opplysninger og noen få tall med hensyn til det onde 
som sigaretter er. 

The British Royal College of Physicians har sagt at i 
Storbritannia døde det ifjor 400 briter hver uke, eller 20.000 
mennesker, av lungekreft som var forårsaket av sigarett- 
røkning. Her i Utah blir det anslått at det i 1966 ble brukt 
20 millioner dollar på sigaretter, hvilket tilsvarer 21,68 
dollar for hver mann, kvinne og for hvert barn i staten — 
og dette ligger under gjennomsnittet for nasjonen som 
helhet. 

The American Public Health Association har sagt at 
en million av de barn som idag er i skolepliktig alder, 
ventes å dø av lungekreft før de blir 70 år gamle. Disse 
skremmende spådommer skulle hjelpe oss til å forstå 
at vi må fordoble våre anstrengelser for å lære ungdom- 
men hvilket onde sigarettrøkingen er, slik at de kan være 
bedre forberedt på å mestre dette problem. 


Fordi en av mine meget nære venner og slektninger 
døde av lungekreft som kunne føres tilbake til sigarett- 
røkning, har jeg et meget sterkt ønske om, og er fast be- 
sluttet på å gjøre alt jeg kan for å redde andre ungdom- 
mer fra denne avskylige vane. 

Det er et stort spørsmål hvor effektiv en slik kampanje 
kan bli når vår ungdom stadig møter voksne mennesker — 
mange av dem er ansatt i lærer- og medisinske yrker — 
og sine foreldre som går omkring med en sigarett i munn- 
viken. 

Jeg vil nu henlede oppmerksomheten på narkotika og 
har lyst til å fortelle dere om et par ting jeg har opplevet 
siden oktoberkonferansen. Like før konferansen ringte 
en biskop i California til meg for å avtale en tid han kunne 
ta med seg en ung mann i sitt ward som hadde befatning 
med hippies. Han følte at jeg kunne hjelpe ham. De kom 
like efter konferansen. Den unge mannens lange hår, 
påkledning og utseende i det hele tatt, efterlot ingen tvil 
om at han var en hippie. Jeg ba ham om å fortelle meg sin 
historie. Kort fortalt sa han følgende: 

«Jeg er en hjemvendt misjonær, gift og har et barn; 
og her sitter jeg som hippie, som misbruker narkotika og 
er skyldig i mange forseelser — ja også i alvorligere for- 
brytelser. Jeg er meget ulykkelig, for det er ikke dette jeg 
ønsker i livet.» 

Jeg spurte ham hvorledes det kunne ha seg at en mann 
med hans bakgrunn overhodet kunne rote seg bort i disse 
menneskene. Til det svarte han at han, en dag han følte 
seg fortvilet og motløs, bestemte seg for at han ønsket 
å være fri; at han ikke ønsket å være bundet av noen tra- 
disjoner eller på noen måte av de restriksjoner som Kirken 
setter opp. «Her sitter jeg, og i stedet for å være fri, er 
jeg slave. På en måte er jeg en flyktning. Jeg ønsker at 
De kunne hjelpe meg, for jeg vet faktisk ikke hva jeg skal 
gjøre.» 

Før han gikk, forsikret han meg om at han ville klippe 
håret sitt, ordne utseende ellers og holde seg borte fra 
disse menneskene, og at han ville melde seg for politiet og 
gjøre alt han kunne for å omvende seg og leve slik som 
han skulle. Følgende utdrag er hentet fra et brev han 
skrev, og som er datert den 22. mars 1968: 

«Kjære president Tanner, jeg ber om at De vil kjenne 
de ekte følelser som mitt hjerte er fylt av i dette øyeblikk. 
Jeg lever nu et liv innenfor fengselsmurene. Det er mitt 
ønske at andre ikke faller i Satans hender slik som jeg 
gjorde. Hvis det kan ha noen verdi at jeg forteller andre 
ungdommer som meg selv om hva jeg har opplevet, så 
er det mitt håp... 

Jeg er takknemlig for at jeg ble velsignet med en bis- 
kop som har vært min nærmeste venn gjennom alle mine 
prøvelser. Jeg er takknemlig for den interesse De viste, 
president Tanner.» 

Grunnen til at jeg bruker denne unge mannen som et 
eksempel, er at hans bakgrunn burde ha gitt ham styrke 
til å motstå eller å overvinne, og det viser hvor farlig det er 
for et menneske som ham, for ikke å snakke om en ung- 
dom som ikke har slike bånd og et slikt ansvar, — bare 
å ha forbindelse med dem som fikler med narkotika. Dette 
var et trist tilfelle, og det rørte mitt hjerte. 

Det neste eksempel jeg har lyst til å fortelle dere om, 
ligner på mange hundre andre. Jeg har snakket med den 
piken som er innblandet, og også med hennes foreldre, 
og selv om de vet at mange vil være klar over hvem jeg 
snakker om, har de sagt at de er glade for at jeg kan 
bruke det hvis det kan være til hjelp for andre mennesker. 

Hun kommer fra en meget god familie. Faren er en 
fremgangsrik lege, og familien har vært aktiv i Kirken og 
i samfunnet. De har en sønn som har vært på misjon, og 
en annen som for øyeblikket er på misjonsmarken. De har 


en eldre datter som er meget vel ansett; hun er aktiv i 
Kirken og ble gift i templet. Den piken jeg snakker om, er 
en fin og oppvakt ung pike, men hun begynte å farte om- 
kring med andre gutter og piker, hvorav noen brukte 
sigaretter, alkohol og narkotika. For ikke å bli beskyldt for 
å være «prippen» begynte hun å bruke av dette; for det 
var lettere å gjøre det, enn å motstå presset, og i virke- 
ligheten var hun ikke noe redd for at hun noensinne ville 
begynne å misbruke det. 

På grunn av manglende kontakt og fordi de unnlot 
å holde seg nær til sin datter, under den falske formod- 
ning at alt var såre bra, ble ikke hennes foreldre klar over 
hva hun holdt på med før de til sin store sorg og forfer- 
delse fikk vite at hun brukte tobakk, alkohol og narkotika. 
Selvfølgelig ble de fortvilet og veldig oppskaket da de 
forsto at det eneste de hadde å gjøre var å legge henne inn 
på et sted hvor de følte at hun kunne få den beste hjelp. 
Der er hun idag; men på grunn av besluttsomhet og virke- 
lig kamp, og med institusjonens hjelp, har hun gjort så 
store fremskritt at hun kan komme hjem og være sammen 
med sine foreldre på lørdag og søndag. 

Da jeg snakket med henne, var hennes eget og hen- 
nes foreldres største problem hva hun skulle gjøre når 
hun kom ut. Ville hun være fri, og kunne hun føle seg 
sikker? Hvordan ville menneskene godta henne? Hun er 
fast besluttet og føler seg sikker på — og vi håper hun 
har rett — at hun vil bli fullstendig helbredet. Da jeg spurte 
henne om hun ville ha mot og styrke til å holde seg borte 
fra sine tidligere kamerater, forsikret hun meg om at det 
kunne hun, og sa sørgmodig at flere av dem enten befant 
seg på en eller annen institusjon, eller i fengsel. Hun for- 
talte meg også noen meget triste eksempler fra institu- 
sjonen — om en nitten år gammel gutt som er fullstendig 
hjelpeløs. Vi leser også om andre som truer med, og som 
begår selvmord. 

Slike opplevelser skulle hjelpe foreldre og ungdom 
til å forstå hvilke problemer og store farer de står over- 
for. Foreldre må være årvåkne og på vakt. En av dem 
kunne være din egen sønn eller datter. 

Jeg har nu lyst til å gå over til alkoholproblemet, som 
er så alvorlig uansett hvor vi vender blikket; og jeg vil 
gjerne fortelle dere, så nøyaktig jeg kan, hva-en mann 
som jeg kjenner meget godt, fortalte meg. Han var tidli- 
gere en av de beste oljeborere i Alberta i Canada, og 
var en meget respektert, vel ansett og god borger, men 
han var også — i likhet med mange andre — blitt alkoho- 
liker som følge av drikkevanene i våre dagers selskaps- 
former. Han var en av de heldige som med Anonyme Al- 
koholikers hjelp og, som han sa, med Herrens hjelp greide 
å overvinne denne fryktelige sykdom. 

Da jeg en dag spurte ham om han ville tale til endel 
ungdommer, svarte han raskt: «Hvis jeg kan hjelpe noen 
ungdom til å forstå den ondskap som alkohol represen- 
terer, og hva den vil gjøre ham til, har jeg meget god lyst 
til å gjøre det.» Dette er hva han sa: 

«Da jeg var med i forretningslivet, pleide jeg å ta en 
drink sammen med mine venner i cocktailselskaper og 
ved mottagelser, og jeg tenkte aldri over at det skadet meg 
på noen måte. I virkligheten bekymret det meg overhodet 


ikke. Selv da jeg oppdaget at jeg tok både tre og fire 
glass, og at jeg hadde lyst på en drink i løpet av dagen, 
da jeg visste at jeg ikke skulle drikke, streifet det meg 
ikke at jeg faktisk begynte å bli alkoholiker. Jeg nektet å 
godta dette faktum helt til jeg bokstavelig talt befant meg 
i rennestenen. 

Resultatet ble at min kompanjong, mine forretnings- 
venner og alle som kjente meg — ja til og med min hustru 
og familie — oppdaget at de ikke kunne stole på og mistet 
respekten for meg. Følgelig mistet jeg min hustru. Efter 
å ha bønnfalt meg om å holde opp og arbeidet med meg, 
skilte hun seg fra meg, og jeg sto alene igjen. Jeg hadde 
mistet respekten for meg selv og hadde mistet mitt hjem, 
min familie — alt. 

Da jeg oppdaget at jeg befant meg i rennestenen, 
hjelpeløs og alene, ble jeg overtalt til å gå til Anonyme 
Alkoholikere. Med deres hjelp og med min besluttsom- 
het greide jeg — efter flere måneders iherdig kamp — å 
overvinne denne vane.» Derefter påpekte han at bare 
ca. én av fem greier å overvinne denne fordervelige vane. 

Til slutt sa han: «Intet menneske vet når det tar én 
enkelt drink, om det vil bli en alkoholiker eller ikke. Der- 
for har ingen mennesker — uansett rikdom eller posisjon 
— råd til å drikke et eneste glass alkohol.» 

Han bønnfalt dem alle om ikke å røre alkohol, og un- 
derstreket derefter at én av 15 av alle dem som drikker, 
vil bli alkoholikere; og oftest er det de mest intelligente 
og de dyktigste — de som minst venter det — som er de 
uheldige. 

Jeg har også en annen historie som jeg forteller med 
foreldrenes tillatelse, og 5om på samme måte gir uttrykk 
for et ekte ønske fra foreldrenes side om å gjøre alt de 
kan for å hjelpe andre ungdommer til å unngå en slik tra- 
gedie som den som hendte deres sønn. 

De viste meg et album hvor det var blitt satt inn et 
avisutklipp, som var skrevet like før tragedien inntraff, 
og som viste bildet av en kjekk, ung gutt. 

I artikkelen sto det: «Overalt hvor det foregår noe el- 
ler hvor man trenger en leder, vil dere finne unge Jim. Som 
en ledende figur i skolens skuespill, i studentenes organi- 
sasjoner og i klassens gjøremål, har han alltid vist frem- 
tredende lederegenskaper.» 

Her har vi for oss en gutt som hadde alle forutsetnin- 
ger for å leve et lykkelig og fremgangsrikt liv. Men en 
kveld da han ikke kom hjem som han pleide efter stenge- 
tid på den bensinstasjonen hvor han arbeidet, begynte 
hans bekymrede foreldre på en leteaksjon som sluttet i 
de tidlige morgentimer med at faren fant sin sønns for- 
slåtte og oppskrapede legeme i baksetet av en parkert 
bil. Han hadde vært død en stund. Forsøk å forestille dere 
det sjokk og den sorg foreldrene opplevet! 

Under det rettslige forhør fikk de fortvilede foreldrene 
vite at Jim hadde kommet sammen med et par gutter fra 
sin hjemby og et par gutter fra nabobyen, og efter at de 
hadde kjøpt og drukket alkohol, begynte guttene fra hver 
sin by å slåss. Sannsynligvis hadde en eller annen slått 
Jim ned, kjørt på ham med en bil og derefter lagt ham inn i 
baksetet på den bilen hvor han senere ble funnet. Forel- 
drene fikk også vite at han bare hadde drukket to ganger 

tidligere. Da han tok sin første drink, hadde han nok aldri 
drømt om at dette skulle føre til en altfor tidlig død. 

Vi kunne holde på i det uendelige med å trekke frem 
statistikk, faktiske opplysninger og tall, for å vise at hen- 
delser som ligner på dem jeg har fortalt om, finner sted i 
hundre- og tusenvis. 

Det finnes noen fremstående ledere i forretningslivet 
og i andre yrker som er meget fremgansrike, som er vel 
ansett, og som jeg har den største respekt for, men som 
i en viss utstrekning bruker alkohol. 

Jeg vet også at — når de bruker alkohol — vil dette 
virke slik at mange av våre ungdommer drikker i selska- 
per. Men det bedrøver meg å vite at én av femten av alle 
disse vil bli alkoholikere. Man har alltid stor sympati for 
en nabo eller en venn og hans familie som må tåle alkoho- 
lismens elendighet. 

Jeg er overbevist om at vår ungdom ikke ønsker å 
oppføre seg dårlig. De har ikke til hensikt å bli alkoholi- 
kere, heller ikke til å misbruke narkotika, å lide og dø av 
lungekreft eller av andre lungesykdommer. 

Imidlertid ser de mennesker som drikker rundt om- 
kring seg — menn og kvinner som er ledende borgere. De 
ser det i sine hjem, uten at det har noen merkbar skadelig 
virkning. De ser annonsene i alle de populære tidsskrif- 
ter, i dagspressen, i hvert eneste fjernsynsapparat, på 
mange kinoer og reklameplakater, og de hører det i radio. 
Ja, og i disse annonsene forekommer det velkledde, sunne 
og fremgangsrike forretningsmenn, med store biler og fine 
kontorer med unge menn og kvinner som driver all slags 
sport, og kommer sammen i selskaper hvor de er omgitt av 
mennesker som har en sigarett i den ene hånden og et 
glass i den andre — og de ser alle ut til å ha det hyggelig. 

Hvordan kan ungdommen stå imot dette uten vår hjelp? 
Disse mektige reklamemedia viser aldri bildet av en mann 
eller en kvinne som pleier en slem hodepine dagen derpå, 
heller ikke viser de forvridde biler, maltrakterte legemer 
eller oppløste hjem, og heller ikke mennesker som ligger 
i rennestenen. De viser heller ikke et menneske som står 
overfor en lege som nettopp har fortalt ham at han har 
kreft i hals eller lunger, og heller ikke pasienter som 
ligger på sykehuset, og som får næring i en slange som 
er ført inn i neseboret, fordi de ikke kan svelge. 

Jeg er sikker på at mange vil si: «Hvorfor alle disse 
bloddryppende historiene?» Nei, jeg har utelatt mange av 
de verste historiene, de mange, mange virkelig triste og 
fortvilete erfaringer som familier gjør hver eneste dag. 
Vi må se fakta i øynene og gjøre vår del. 

Jeg har med interesse lest Dr. William Terhunes ti bud 
som viser hvordan man skal minske chansene til å bli al- 
koholiker. De to siste lyder slik: 

«Ta aldri en drink for å slippe bort fra ubehageligheter, 
hva enten de er fysiske eller mentale;» og 

«Ta aldri en drink om morgenen og tro at den vil kurere 
deg når du er fyllesyk.» 

Jeg kunne ha lyst til å sette opp et bud som kan erstatte 
alle disse ti, og som ville være langt mer effektivt, og det 
lyder slik: «Ta aldri en drink.» Alkoholisme er en sykdom 
som man ikke behøver å ha. Den eneste sikre måte å 
gardere seg mot den på, er aldri å ta en drink. 

På vegne av Det første presidentskap og med deres 
godkjennelse, appellerer jeg til alle Kirkens medlemmer 
om strengt å overholde visdomsordet, og til alle ansvars- 
bevisste borgere om å godta sitt ansvar, og verne og 
beskytte ungdommen mot den ondskap og de påfunn som 
kommer fra mennesker som står sammen og som er fast 
bestemt på å bruke alle tilgjengelige midler for å lede dem 
inn i ødeleggelsen. Vi kan ikke bare stå å se på at ung- 
dommen blir ødelagt, fordi vi forsømmer oss. Vi må lede 
dem, ikke inn i fristelse, men fri dem fra det onde. 

Det finnes dem som hevder at det i turismens interesse 
skulle være lettere å få tak i alkohol. Men alle mødre, 
fedre og respektable borgere forstår hvor tåpelig dette er, 
og hvilke følger det ville ha for ungdommen. Vi må ikke 
selge vår arv for et måltid linser. Det finnes bedre måter å 
tiltrekke seg turistene på. Jeg kan ikke forestille meg at 
en far eller en nabo, for å trekke turister til det sted der de 
bor — på noen som helst måte ønsker å medvirke til at 
hans egen eller naboens gutt blir alkoholiker. Eksemplets 
makt er den største av alle lærere. | ungdommens inter- 
esse ber jeg om at vi må gi akt på Herrens advarsel om 
at alkohol ikke er godt for mennesket. 

Det er mitt vidnesbyrd til alle at de som gir akt på de 
ord som Herren har talt gjennom en profet, og som hol- 
der hans bud, «skal finne visdom og kunnskapens store 
skatter, ja, skjulte skatter; og de skal løpe og ikke bli 
trette, og skal gå og ikke bli matte.» Og Herren har lovet: 
«...at ødeleggelsens engel skal gå dem forbi, likesom 
med Israels barn og ikke slå dem ihjel.» (L&p 89:19-21) 

Fordi jeg har et vidnesbyrd om at Gud lever og at Jesus 
er Kristus — alles Frelser — og at de er interessert i vårt 
ve og vel, er det min ydmyke bønn at Herrens ånd og vel- 
signelser vil hjelpe oss til å gjøre alt som står i vår makt 
for å beskytte ungdommen mot den ondskap og de på- 
funn som allerede eksisterer, og som vil fortsette å eksis- 
tere i de hjerter som går sammen mot menneskeheten; 
og at vi må lede dem — ikke inn i fristelse, men fri dem 
fra det onde, for hans er riket, makten og æren i all evig- 
het. Amen. 


Følgende tekst er hentet fra den tale som president 
Joseph Fielding Smith i Det første presidentskap holdt i 
Tabernaklet i Salt Lake City på den 138. årlige konferanse, 


fredag morgen den 5. april 1968. 


President Smith 


taler om nødvendigheten 
av daglige bønner 


Mine kjære brødre og søstre, det er en glede for meg 
å være sammen med dere her på denne konferanse. 

Som siste-dagers-hellige har vi mange plikter vi skal 

utføre, og jeg undrer meg på om vi ikke av og til blir litt 
skjødesløse, litt tankeløse og forsømmer oss litt, og ikke 
vier de enkle ting innenfor evangeliet så stor oppmerk- 
somhet som vi burde. 
Jeg undrer meg på om vi av og til stanser opp for å 
tenke over hvorfor Herren har bedt oss om å be? Ba han 
oss om å be fordi han ønsket at vi skulle bøye våre hoder 
og tilbe ham? Er det dette som er den viktigste grunnen? 
Jeg tror ikke det er det. Han er vår himmelske Fader, og 
vi er blitt befalt å dyrke og tilbe ham i hans elskede Sønn, 
Jesu Kristi navn. Men Herren kan greie seg uten våre 
bønner. Hans verk vil fortsette å gå fremover uansett om 
vi ber eller ikke. Han kjenner enden helt fra begynnelsen 
av. 

Det finnes mange verdener som har opplevet akkurat 
det samme som vi gjør nu. Han har visselig hatt sønner 
og døtre også på andre kloder, hvor de hadde de samme 
privilegier og de samme anledninger til å tjene ham, og 
hadde de samme bud som vi har fått. Bønnen er noe vi — 
og ikke Herren — har behov for. Han vet nøyaktig hvor- 
dan han skal ordne sine saker og hvordan han skal ivareta 
dem, uten vår hjelp. Hensikten med våre bønner er ikke 
at vi skal fortelle ham hvordan han skal ivareta sine saker. 
Hvis vi går med slike tanker, da er vi selvfølelig på vill- 
spor. Våre bønner blir fremsagt mer for vår egen skyld, 
og for at vi skal bli bygget opp og få den styrke og det 
mot vi trenger, for å kunne få større tro på ham. 

Bønnen er noe som gjør sjelen ydmyk. Den utvider 
vår forståelse og inspirerer vårt sinn. Den fører oss nær- 
mere vår himmelske Fader. Vi trenger hans hjelp; derom 
kan det ikke være noen tvil. Vi trenger å bli veiledet av 
Hans hellige ånd. Vi trenger å vite hvilke prinsipper vi har 
fått, og som er nødvendige for at vi skal komme tilbake i 
hans nærvær. Vi har behov for å få våre sinn stimulert av 
den inspirasjon som kommer fra ham, og det er på grunn 
av dette at vi ber til ham, slik at han kan hjelpe oss til å 
leve slik at vi kan kjenne hans sannhet og bli istand til å 
vandre i dens lys, slik at vi gjennom vår trofasthet og 
lydighet atter kan komme tilbake i hans nærvær. 

Hvis vi vil være rettferdige, sannferdige og trofaste 
mot alle pakter, og mot alle de sannhetens prinsipper 


som han har gitt oss, da vil vi, efter oppstandelsen, komme 
tilbake i hans nærvær, og vi vil bli akkurat slik som han 
er, vi vil få legemer som vil skinne som solen. Hvis vi 
dessuten er trofaste og sannferdige mens vi er her, vil vi 
bli hans sønner og døtre. 

Men Herren kommer til å foreta en stor adskillelse 
efter menneskehetens oppstandelse, og mange — ja, i 
virkeligheten de fleste av denne jords innbyggere — vil 
ikke bli kalt Guds sønner og døtre, men vil gå inn i den 
neste verden for å bli tjenere. Dere husker at Herren i 
den strålende tale som vi kaller Bergprekenen sa: 

«Gå inn gjennem den trange port! for den port er vid, 
og den vei er bred som fører til fortapelsen, og mange er 
de som går inn gjennem den; 

for den port er trang, og den vei er smal som fører til 
livet, og få er de som finner den.» (Matt. 7:13-14) 

Det evige liv er den store gave som er beredt for alle 
dem som er villige til å holde Herrens bud her. 

Alle vil oppstå, men er dette det samme som evig liv? 
Nei, ikke det vår himmelske Fader mener med evig liv. 
Vi kaller dette for udødelighet, eller retten til å leve for 
bestanding. Men Herren har fortolket uttrykket evig liv 
på sin egen måte. Det evige liv er å ha det samme slags 
liv som vår Fader i himmelen har, og å bli kronet med de 
samme velsignelser, herligheter og privilegier som han 
har, slik at vi kan bli Guds sønner og døtre, og medlem- 
mer av hans husholdning. 

For å bli Guds sønner og døtre, må vi holde alle de 
pakter som hører inn under evangeliet og være tro mot 
dem så lenge vi lever. Da vil vi motta vår arv; vi vil bli kalt 
arvinger, og vi vil bli Kristi medarvinger, som skal arve 
hva? Det betyr ikke at han skal stige ned fra tronen for 
at vi skal kunne stige opp på den. Det er ikke slik det skal 
forstås; men vi vil arve de samme velsignelser og privi- 
legier, og vil få de samme muligheter til å gå fremover, 
som han har, slik at vi når — jeg holdt nesten på å si — 
tiden er inne, men jeg mener når evigheten er inne — 
kan bli ham lik og få våre egne riker og troner. 

Hvis noen av dere som er tilstede her, når dere kommer 
på den andre siden, foretrekker å bli tjenere og kanskje 
ønsker å gå inn i det terrestriale rike, så vil dere få anled- 
ning til å gjøre det. Dere behøver ikke å holde andre bud. 
Dere behøver ikke betale tiende; dere behøver ikke en- 
gang å bli døpt til syndenes forlatelse hvis dere vil gå inn 

i disse andre rikene. Men hvis dere vil komme inn i Guds 
nærvær, bo i det celestiale rike og se opphøyelsens her- 
lighet, da må dere leve efter hvert ord som går ut av Guds 
munn. Vi må be for å kunne fortsette å være ydmyke og 
komme nærmere vår himmelske Fader, slik at vi kan stå 
i nærmere kontakt med ham. 

Vi må lære oss til å være sannferdige, lydige, opprik- 
tige og være villige til å efterleve alle de bud som Herren 
har gitt oss. 

Når et menneske bekjenner at det er vanskelig å holde 
Herrens bud, da gjør det en bedrøvelig innrømmelse, 
nemlig at det bryter evangeliets lov. Det er lett å få vaner; 
og det er like lett å få gode som å få dårlige vaner. Selv- 
følgelig er det ikke lett å fortelle sannheten hvis du har 
vært en inkarnert løgner. 

Det er ikke lett å være ærlig hvis du har vennet deg til 
å være uærlig. Et menneske som aldri har bedt, synes det 
er vanskelig å be; men hvis på den annen side et men- 
neske alltid har vært sannferdig, er det vanskelig for det 
å lyve. Hvis det alltid har vært ærlig og det gjør noe uær- 
lig, vil samvittigheten protestere høylydt; og hvis det ikke 
omvender seg, vil det ikke finne fred. Hvis et menneske 
har bønnens ånd med seg, vil det glede seg over å kunne 
be. Det er lett for et slikt menneske å tre frem for Herren i 
forvissningen om at bønnen vil bli besvart. Det er ikke 
vanskelig for et menneske som er fullstendig omvendt til 
evangeliet, å betale tiende, fordi evangeliet betaler til- 
bake denne tiendedelen i form av alt det vedkommende 
mottar. Og således ser vi at Herren har gitt oss en stor 
sannhet — hans åk er lett og hans byrde er også lett, 
HVIS VI ELSKER Å GJØRE HANS VILJE! Herren har sagt: 

«Derfor, se til, O I som inngår i Guds tjeneste, at I 
tjener ham av hele eders hjerte, makt, sinn og styrke, så 
I kan stå ulastelig for Gud på den ytterste dag.» (L&P 4:2) 

Hvis vi alle vil tjene ham på denne måte, vil vi få meget 
å gjøre. Faderen ber ikke om noe som strider mot fornuften, 
men om det som er i harmoni med hans lov og som han 
selv adlyder. Kan dere forestille dere at vår evige Fader 
og vår Frelser ikke foretar seg noe? Derfor ser vi at Fa- 
derens og Sønnens store verk ikke bare er til for vår 
skyld. 

De arbeider slik som de hele tiden har gjort, for å 
gavne menneskene. Når et menneske slutter seg til Kir- 
ken, er det ut fra prinsippet om tro på Faderen, på Sønnen 

og på Den hellige ånd. Det er ut fra dette prinsipp at det 
godtar alt som hører inn under evangeliet. Disse krav 
stilles til alle mennesker som forsøker å omvende seg, og 
trakter efter et sted i Guds rike. Hvis et menneske forsøker 
å komme inn der på noen annen måte, blir det karakteri- 
sert som en tyv og en røver; og hvorfor er det slik? Fordi 
vedkommende forsøker å tilegne seg evig liv ved svik! 
Det forsøker å få opphøyelsens belønning ved å bruke 
en falsk mynt, og det kan ikke skje. 

Det kreves av alle mennesker at de adlyder evan- 
geliets ordinanser, og de kan ikke komme inn i riket uten 
å rette seg efter den lov som Gud har gitt dem. Vår Frelser 
kom inn i denne verden for å lære oss å elske hverandre, 
og all den stund denne store kunnskap ble åpenbart for 
oss gjennom hans store offer og død slik at vi skulle kunne 
leve, skulle så ikke vi gi uttrykk for den kjærlighet vi har 
for våre medmennesker ved de tjenester vi gjør for dem? 

Skulle ikke vi, ved å tjene hans sak, vise hvor takk- 
nemlige vi er for de tjenester av uendelig rekkevidde som 
han har ydet oss? Det menneske som gjør bare de ting i 
Kirken som angår vedkommende selv, vil aldri bli opp- 
høyet. Det menneske som for eksempel er villig til å be, 
til å betale sin tiende og andre ofre, og til å vie seg til de 
vanlige plikter som bare angår dets personlige liv, og 
intet mer, vil aldri nå det mål vi kaller fullkommenhet. Man 
må gjøre tjenestegjerninger for andre mennesker. Vi må 
rekke ut vår hjelpende hånd til de uheldigstilte, til dem 
som ikke har hørt sannheten og som befinner seg i et 
åndelig mørke, til de trengende og undertrykte. Svikter 
du på dette punkt? La oss tenke på dikteren Will L. Thomp- 
sons ord når vi tenker oss som frelsere på Sions bjerg. 
De begynner slik: 

«Har på jorden jeg gjort noe godt idag? 

Har jeg hjulpet en sjel i nød? 

Har jeg gjort noen glad slik som Herren meg ba? 

Om ei, blir jeg selv i nød.» 

(«Har på jorden jeg gjort noe godt idag?» — Salmer 

og sanger nr. 170) 

Og jeg håper og ber at ingen av oss vil «svikte» når 
det gjelder å tjene vår Fader i himmelen. 

Måtte Herren fortsette å velsigne oss alle slik at vi 
kan holde oss på stien, er min ydmyke bønn i Jesu Kristi 
navn. Amen. 


Følgende tekst er hentet fra den tale som president 
Alvin R. Dyer holdt på den 138. årlige generalkonferanse, 


lørdag eftermiddag den 6. april 1968. 


President Dyer 


forteller lignelsen 
om å bli «født på ny» 


Jeg føler at min kjære hustru idag står ved min 
side. Hun og min familie har vært en stor støtte for 
meg i mitt arbeide for å tjene Herren. 

For mange år siden oppsøkte en kjent sakfører Jesus 
fra Nasaret for å spørre ham om hvilke krav et menne- 
ske måtte oppfylle når det skulle lete efter veien til 
evig liv. Det svar Herren ga ham — selv om det var 
enkelt nok — var ikke lett å forstå for denne mann 
som var blitt opplært i menneskenes visdom. 

Herren svarte ham at mennesket måtte bli «født på ny» 
hvis det skulle komme inn i himmelens rike og i all 
evighet få bo sammen med Gud Faderen og hans Sønn, 
Jesus Kristus, i deres opplyste nærvær. 

Ifølge det som Jesus fortalte Nikodemus, utgjør det 
å bli «født på ny» en vesentlig del av omvendelsen 
til evangeliet. Men på lignende måte blir menneskene — 
kanskje er de da litt mindre forutseende — gjenfødt på 
mange ulike måter i løpet av jordelivet. Vanligvis står 
det i forbindelse med viktige begivenheter eller trage- 
dier som var på nippet til å skje. Men å bli «født på 
ny» betyr ikke en gjenfødelse av livssituasjoner som 
stadig forandrer seg. 

Jeg kan huske at jeg to ganger har vært døden nær. 
Den ene gangen var jeg en gutt i diakon-alder — da jeg 
var tåpelig nok til å putte en liten hattenål, som var 
vel seks cm. lang, i munnen. Jeg satt på divanen, som 
sto borte ved vinduet, da et voldsomt tordenskrall 
skremte meg slik at jeg svelget hattenålen. Da jeg forsto 
hva jeg hadde gjort, skalv jeg over hele kroppen av 
frykt. Jeg falt ned på mine knær og ba om at det som 
var skjedd ikke ville berøve meg livet; og jeg lovet 
Herren da og der at jeg ville tjene ham alle mine dager. 
Jeg tror at jeg, mens jeg dengang talte med Gud, ble 
«født på ny». 

Ved en annen anledning kom jeg sammen med min 
hustru May og våre to yngste barn, Gloria og Brent, 
frem til stranden i Santa Monica efter å ha hatt en 
varm kjøretur gjennom ørkenen i en bil som ikke hadde 
air-condition. Det tok ikke lang tid å få på seg badedrak- 
tene og komme seg ned til stranden. May og barna 
stanset for å leke i sanden, og nøt den kjølige brisen. 
Men dette var ikke nok for meg. Jeg jumpet ut i vannet, 
svømte utover meget lenger enn jeg var klar over, og 
da jeg forsøkte å svømme tilbake, oppdaget jeg at jeg 


ble holdt fast av en hvirvlende understrøm. Jeg kjempet 
av all kraft, men til ingen nytt. 

Da forsto jeg hvilken situasjon jeg var kommet opp 
i, at jeg var iferd med å drukne, og at jeg aldri ville 
få se mine kjære mer i dette liv. I løpet av få sekunder 
passerte begivenheter i mitt liv revy for meg. Igjen 
ba jeg inntrengende om at jeg måtte bli reddet fra en 
tilstand som jeg selv hadde foranlediget, fordi jeg hadde 
latt være å ta hensyn til den advarsel, i form av et rødt 
flagg, som var satt opp på stranden. 

Jeg ropte om hjelp så høyt jeg kunne, og til tross 
for brølet fra brenningene og dårlig sikt, ble mitt rop om 
hjelp hørt av en livredder som nådde frem til meg i 
en robåt like før jeg var fullstendig utmattet. 

Vi kom inn til stranden, og efter at jeg hadde takket 
livredderen for den årvåkenhet han hadde vist, satte 
jeg meg ned i sanden for å meditere og for å takke min 
himmelske Fader. Jeg tror jeg ble «født på ny» den 
dagen, at jeg forsto hva det betydde å være i live, og 
at jeg hadde en sterk, indre trang til å forsøke å leve 
et nyttig liv. 

Kankje betyr uttrykket å bli «født på ny» at man får 
en ny chanse til å fornye sine anstrengelser slik at de 
holder mål. Jeg har følt det slik mange ganger i livet 
når jeg er blitt kalt til å tjene Herren på forskjellige 
måter. Jeg følte det slik da jeg på oktoberkonferansen 
ifjor ble kalt til å være apostel, og jeg føler det idag 
som om en «ny fødsel» er i emning. 

Jeg bebreider ofte meg selv når jeg tenker på at 
jeg ikke alltid har tenkt godt om mine medmennesker 
og at de kanskje heller ikke alltid har tenkt godt om 
meg. Det er endel ting som menneskene gjør, som jeg 
ikke er enig i, men jeg forsøker å la være å ha dårlige 
følelser mot de mennesker som gjør dette. 

Hvis mitt liv skulle ende nu — og hvis jeg skulle 
svikte i den fornyelsesprosess som vi kaller å bli «født 
på ny» — ville jeg være takknemlig for det jeg har 
følt av den. 

Jeg kan ikke gi uttrykk for hvilken takknemlighet jeg 
føler for den store forståelse president McKay viser — 
en mann jeg elsker av hele mitt hjerte. Vårt nære venn- 
skap begynte for mange år siden. 

Når jeg tenker over dette nu, husker jeg en gang han 
kom uoppfordret til et nadverdsmøte i det ward hvor 

jeg var biskop. Han sa han kom helt frivillig fordi han 
hadde fått vite hvor stor fremgang vi hadde med ung- 
dommen. De som var tilstede den gang, vil aldri komme 
til å glemme dette besøket, og for meg var dette den 
virkelige begynnelse til den takknemlighet jeg føler for 
en stor mann og en sann Guds profet, som er inspirert, 
og som fremdeles sitter ved roret. 

Hans telefonsamtaler og brev til meg mens jeg pre- 
siderte over Den europeiske misjon, ga alltid uttrykk for 
stor interesse og skapte en forvissning hos meg. Jeg 
husker en gang han ringte klokken 2 om natten da jeg 
lå i min seng i Norge og ikke fikk sove. Jeg trengte en 
forvissning i en eller annen form, fordi jeg hadde fått vite 
noe som gjaldt hele misjonen, og som jeg ikke kunne 
forsone meg med. President McKays stemme var på det 
daværende tidspunkt som et lys fra himmelen. 

Og med henblikk på noe som har skjedd i den senere 
tid, er jeg takknemlig for det oppdrag han har gitt meg 
om å vise omhu og være en «vaktmann på toppen av 
tårnet», med hensyn til Missouri — et innviet land og 
et land som er bestemt til noe ganske spesielt i vår him- 
melske Faders store siste-dagers-verk. 

Jeg har følt meg nær knyttet til president McKay 
mange ganger. Jeg har lagt mitt kinn mot hans og følt 
tårene som rant nedover kinnene. Jeg er meget takknem- 
lig for den tillit han viser, og jeg skal aldri svikte den. 

Jeg er takknemlig for den tillit mine brødre har vist 
meg. Jeg har ubegrenset respekt for deres hengivenhet 
og mot når det gjelder å administrere denne Kirke. 

Dette er Herrens verk, mine brødre og søstre, og vi 
behøver ikke å være redde for at resultatet ikke vil bli 
seierrikt. Det er en profet som leder det, og som Gud 
taler gjennom, for dette har jeg vært vidne til ved så 
mange anledninger. 

Jeg husker hva Herren sa til profeten Joseph Smith 
i en tid som var full av skuffelser. Og det som var sant 
den gang, er like sant idag. Her er det råd Herren ga: 

«Guds gjerninger, planer og hensikter kan ikke for- 
styrres ei heller kan de tilintetgjøres 

For Gud går ikke på krokete stier, ei heller vender 
han sig til høire eller venstre, ei heller viker han fra 
det han har sagt, derfor er hans stier rette, og hans 
kurs er et evig kretsløp. 

Kom ihu, ja kom ihu at det ikke er Guds verk som er 
forstyrret, men menneskenes verk.» (L&p 3:1-3) 

Det finnes også en annen uttalelse fra Herren som 
gir forvissning, og som ble gitt i en tid da vanskelighe- 
tene var store og da de hellige ble tvunget til å forlate 
det innviede land i Jackson County, Missouri, som Her- 
ren hadde utpekt og sagt skulle være et tilfluktssted, 
hvor de skulle motta sin arv, og hvor det er blitt med- 
delt at det nye Jerusalem (byen) vil bli bygget i Herrens 
beleilige tid. 

Profeten Joseph ba inntrengende til Herren om å få 
vite årsaken til dette tilbakeslag. Profeten sendte også 
et brev til de forvirrede og sorgfulle hellige, hvor han 
erkjenner de store lidelser som de hellige i Missouri 
har gjennomgått, og hvordan de uskyldige betalte for de 
synder som de skyldige innenfor medlemmenes rekker 
hadde begått. Han sier videre: 

«Jeg har meget vanskelig for å beherske mine følel- 
ser når jeg vet at dere brødre, som jeg har hatt så 
mange lykkelige stunder sammen med — fordi det var 
som om vi satt på himmelske steder sammen med Jesus 
Kristus, og også fordi jeg føler og alltid har følt, hvor 
rene deres motiver har vært — nu er kastet ut og kan 
sammenlignes med fremmede og pilegrimer på jorden, 
som er utsatt for sult, kulde, farer og sverd — jeg sier, 
at når jeg tenker på dette, er det meget vanskelig for 
meg å avholde meg fra å klage og knurre mot denne 
skjebne. Men jeg føler at dette ikke er riktig, og måtte 
Gud, til tross for deres store sorger og lidelser, hjelpe 
dere slik at aldri noe skiller oss fra Kristi kjærlighet.» 
(Documentary History of the Church 1:454) 

Det er i det svar som Herren ga til profeten Joseph 
Smith, at vi finner de ord som gir oss forvissning, og 
jeg siterer: 

«Derfor, la eders hjerter trøstes angående Sion; for 
alt kjød er i mine hender; vær tålmodige og vit at jeg er 
Gud. 

Sion skal ikke flyttes fra sitt sted, ennskjønt hennes 
barn er adspredt. 

De som er igjen, og er rene av hjertet, skal vende 
tilbake og komme til sin arv, de og deres barn, med 
evige gledesanger for å bygge op Sions øde stener.» 
(L&p 101:16-18) 


JE GE 
VI på ae 


Statistikken viser at Kirken Vokser 


Til informasjon for Kirkens medlemmer. 


Det første presidentskap har utgitt følgende statistiske rapport 
som viser hvordan stillingen var ved utgangen av 1967: 


Antall staver i Sion ved utgangen av 1967 ...+.-++++> 448 
Anta varde ee eee lsule vater endrete ae 3.544 
Antall uavhengige grener i staver ......«»»xvrrrrnrrr 622 
Antall ward og uavhengige grener i staven ved årets 
utgang Fe SEE. FE ER EPER 4.166 
Antall grener i misjoner ved årets utgang ..--.+-++++- 1.987 
Antall fulltidsmisjoner ved årets utgang ..+++++++xxx>> 79 
Antall medlemmer pr. 31. 12. 1967: 
lkstaver ur renere need 2.144.766 
Iimisjonerr SET 469.574 
Totalt antall medlemmer ...+..++»»eraanvvvvnvrr 2.614.340 


Kirkens vekst i 1967: 

Antall barn velsignet i staver og misjoner ...+.+-+++++-> 
Antall barn (innført i Kirkens bøker) døpt i staver og 
misjoner Ju - SPT ETE 53.591 


Antall omvendte, døpt i staver og misjoner ..-+..+++> 62.280 
Samfunnsstatistikk (basert på tall fra stavene i 1967): 
Fødselshyppighet pr 1:0000E EEE 27.55 
Antall personer som har giftet seg, pr. 1.000 ...+..». 16.11 
Dødshyppighet pr. 10000 EN EEE 5.05 
Prestedømmet: 
Antall medlemmer med Det aronske prestedømme pr. 31. 
12. 1967: 
Piakoner LSA: 118.149 
Eærere: stanset se ee eee 83.583 
Prester 121.842 
Totalt antall med Det aronske prestedømme ........ 323.574 

Antall medlemmer med Det melkisedekske prestedømme 
pr 31. 12. 1967: 


Eldster saue eg el 216.354 
Syn mor aram er brt devamee oe det 22.962 
Høyprester (uer een eee see 72.150 
Totalt antall med Det melkisedekske prestedømme .... 310.466 
Totalt antall medlemmer med Det aronske og Det mel- 
kisedekske prestedømme ....uvvurvuvvvuvunnnnnse 634.040 
Dette er en økning på 36.360 i løpet av året. 
Hjelpeorganisasjonene: 
Kvinnenes hjelpeforening (antall medlemmer) ....-..- 298.825 
Deseret Sunday School Union (Søndagsskolen) 
(gjennomsnittlig fremmøte) ......--..»=mrnraurrasrr 777.354 
Unge menns gjensidige utdannelsesforening 
(innskrevne medlemmer) ...--».uuavvannvunvunvurn 313.956 
Unge kvinners gjensidige utdannelsesforening 
(innskrevne medlemmer) ...+«»«uuanvuuvvvnuunnnre 326.795 
Primærforeningen (antall barn innskrevet) .......... 473.480 
Velferdsplanen: 
Antall medlemmer som ble hjulpet i løpet av året ...... 112.055 


Antall personer som ble plasert i et lønnsomt yrke .... 6.809 


Antall dagsverk som ble gitt til velferdsplanen ........ 130.966 
Dager hvor man benytter maskiner eller utstyr. 
Dette utgjør en verdi av «..-- ene 7.300 


Genealogisk selskap: 

Antall navn som ble gjort klart for tempelordinanser i 

TIGT ske ee senere sassee se eee EEE 1.986.335 
Genealogiske opptegnelser som ble mikrofilmet i 16 

land i løpet av året førte til at det ble filmet 213.364 m. 

mikrofilm som nu kan brukes i Kirken, og som tilsvarer 

mer enn 3. millioner bøker på 300 sider hver. 


Templer: 
Antall ordinanser utført i 1967 i de 13 templer som 
er i virksomhet: 


Forde: levende 53 sm oster 54.826 
For:devdøder faa aessse enes revene 4.510.940 
Antallsordinanseriielt SSS 4.565.766 


Kirkens undervisningprogram: 
Samlet antall innskrevne elever i Kirkens skoler i 1967, 


inklusive religionsinstitutter og seminarer ......++.. 186.323 


